РУХ КӨСӨН ЮҒАЛТМАҒАН\n20 Ғинуар 2020, 14:35\n...Юл юҡ, алмаш-тилмәш һуҡмаҡ һалабыҙ. Кемдер беренсе булып бара, бер аҙҙан уны икенсе кеше алмаштыра. Шулай ярты юлды үткәс, Оморҙаҡ исемле юлдашыбыҙ быймаһын сисеп, ҡултығы аҫтына ҡыҫтырып юлын дауам итте. Аяғының сәнкеп өшөүенә, беҙҙең ялбарыуҙарға ла ҡараманы. Шул ҡайтыуҙа дуҫыбыҙ ныҡ һыуыҡ алдырҙы һәм аяҡҡа баҫа алманы...Тулыраҡ беҙҙең сайтта.\nУҙып киткән 2019 йыл юбилейҙарға, тарихи ваҡиғаларға ифрат та бай булды. Арҙаҡлы шәхес, педагог, әүҙем йәмәғәтсе Сәлимйән Ғәлләм улы Вәлиев өсөн дә йыл иҫтәлекле ваҡиғалары, күңел кисерештәре менән оҙаҡ хәтерҙә ҡаласаҡ. Мырҙый тигән урман участкаһы Баймаҡ районының Икенсе Эткол биләмәһенә ҡараған ауылдарҙың береһе була. Бала сағы, үҫмер йылдары шул ауылда үтә уҙамандың. Хәйер, ул мәлде бала саҡ тип әйтеп тә булмай, сөнки һуғыш осоро балаларының бала сағы булмай тиерлек. Ил өсөн ауыр йылдарҙа ҡыҙҙар, малайҙар бауырҙары ҡалҡыу менән эшкә тотона. Сәлимйән ағайға ла аслыҡтың, яланғаслыҡтың, етемлектең ғазаптарын үҙ иңендә татырға тура килә. Шуныһы ғәжәпкә ҡалдыра: михнәт-ауырлыҡтар кисереп тә ул күңел матурлығын саф, матур килеш һаҡлай алған. Шундай кешеләр хаҡында айырым бер китап, бөгөнгө мәктәп уҡыусылары өсөн әсбап яҙһаң, һис тә зыян булмаҫ.\nУндай кешеләр хаҡында “ул үҙен үҙе булдырҙы” тиҙәр. Һәм бының менән килешмәй мөмкин дә түгел. Атайҙан бик иртә ҡала Сәлимйән ағай. Өйҙә дүрт бала. Ирҙәр фронтҡа китә. Ауылда тик ҡатын-ҡыҙҙар, балалар ғына тороп ҡала. Бәләкәй Сәлимйән дә әсәһенең беренсе ярҙамсыһы була. Йыл һайын ололар менән бер рәттән Эткол урман хужалығындағы майҙанда ағас ултыртыуҙа ҡатнаша. Беренсе класты тамамлаған йылда фронтҡа ярҙам итеү өсөн көрәк, кәйлә һаптары, арбаларға тәртәләр, ә инде яҙ көндәре тире, күн эшкәртеү цехтарына тап ҡайырылары әҙерләүҙә ҡатнаша.\n—Дегет ҡайнатыу өсөн серегән ҡайындарҙан туҙ йыя инек. Бесән бөткәс бәшмәк, муйыл киптереп, Икенсе Этҡол ауылының аҙыҡ етештереү пунктына тапшырҙыҡ. Беҙҙе ул ваҡытта октяб-ряттар тип йөрөттөләр һәм беҙ ошо исем менән сикһеҙ ғорурлана инек,—ти Сәлимйән ағай.—Мәктәбебеҙ тау битендәге ҡалҡыулыҡта, ҡарағайҙар араһында урынлашҡан ине. Өҫтөбөҙҙә әсәйҙәр ҡулдан эшкәртеп теккән тире тун, аяҡтарыбыҙҙа баҫҡан быйма. Тау битендә ултырған мәктәп тиҙ һыуына, беҙ өшөйбөҙ, өҫтәүенә асығабыҙ. Тик уҡыуҙы бер кем дә ташларға ашыҡманы, сөнки дәрескә йөрөгән һәр уҡыусыға көн һайын 25-шәр грамм икмәк бирелә. Ошо өлөшкә ымһынып беребеҙ ҙә мәктәптән китергә телмәне.\nИкенсе Этҡолда уҡыған йылда ҡышҡыһын 12 саҡрымды көн һайын йөрөмәҫ өсөн балаларҙы ятаҡҡа урынлаштыралар.\n—Ятаҡ тип әйтеү дөрөҫ тә булмаҫ,—тип дауам итә хәтирәләрен әңгәмәсем.—Ул Сәйғәфәров Төхвәт олатайҙың мал һарайының бер бүлмәһе ине. Ашаған да, йоҡлаған да, дәрес әҙерләгән дә шул бер урындыҡ булды. Көндөҙ яғылған мейес, төнгөлөккә һыуый, өшөмәҫ өсөн бер-беребеҙгә арҡаларҙы терәп ятабыҙ. Иртәгеһенә дәрестән һуң урман буйындағы түмәрҙәрҙе тәгәрәтеп алып ҡайтабыҙ. Ҡайтҡас уны ярабыҙ ҙа мейес яғабыҙ. Сей утын быҫҡып яна, ә беҙ әллә ниндәй хыялдарға бирелеп йоҡоға талабыҙ. Шундай ауырлыҡтар кисерһәк тә ҙур пландар ҡороп, маҡсат менән йәшәнек. Бер саҡ Яңы йыл байрамын үткәрҙек тә, Мырҙыйға ҡайтырға сыҡтыҡ. Юл юҡ, алмаш-тилмәш һуҡмаҡ һалабыҙ. Кемдер беренсе булып бара, бер аҙҙан уны икенсе кеше алмаштыра. Шулай ярты юлды үткәс, Оморҙаҡ исемле юлдашыбыҙ быймаһын сисеп, ҡултығы аҫтына ҡыҫтырып юлын дауам итте. Аяғының сәнкеп өшөүенә, беҙҙең ялбарыуҙарға ла ҡараманы. Шул ҡайтыуҙа дуҫыбыҙ ныҡ һыуыҡ алдырҙы һәм аяҡҡа баҫа алманы. Күрәһең, был ыҙалар уның үҙәгенә шул тиклегем үткән булғандыр инде. Бергә уҡыған йылдар беҙҙе ныҡ дуҫлаштырҙы, рухи яҡтан сыныҡтырҙы. Бер-беребеҙгә ярҙам итеү, ауырлыҡтарҙы бергә үткәреү тойғоһо ныҡ көслө булды беҙҙә. Бер-беребеҙҙе ҡаҡманыҡ, маҡсаттарҙы бергә ҡуйҙыҡ, хыялдарға ашҡындыҡ.\nУҡытыусыларҙан да уңдыҡ, ти Сәлимйән ағай. Беренсе класта уларҙы республикабыҙҙың йәмәғәт эшмәкәре, ике тиҫтәнән ашыу БАССР Министрҙар Кабинетын етәкләгән Зәкәриә Шәрәфетдин улы Аҡназаров уҡыта. Зәкәриә Шә-рәфетдин улының яңы ғына Темәс педагогия училищеһын тамамлап килгән сағы була. Кәүҙәгә тәбәнәк кенә, әммә аҙымдары шәп, етеҙ була. Мандолинала өҙҙөрөп уйнай, бейей, балаларҙы ла бейетә. Йәй көндәре ҡая таш янына йыйып ололар, балалар өсөн уйын үткәрә. Сәлимйән Ғәлләм улының донъялағы изге һөнәрҙәрҙең береһе—уҡытыусылыҡты ғүмерлеккә үҙ итеүҙә Зәкәриә Аҡназаровтың йоғонтоһо көслө була.\nСәлимйән Вәлиев Темәс педагогия училищеһын тамамлағандан һуң, хеҙмәт юлын ошо ауыл мәктәбендә тарих һәм хеҙмәт уҡытыусыһы булып башлай. Аҙаҡ ул Бөрйән районы Аҡбулат ете йыллыҡ мәктәбендә география уҡытыусыһы, Совет Армияһында хеҙмәт иткәндән һуң Баймаҡ районының Муллаҡай урта мәктәбендә уҡытыусы булып эшләй. 1959 йылдан Сәлимйән Ғәлләм улының биографияһында яңы осор башлана. Оҫта ойоштороусы булыуын иҫәпкә алып, ра-йон етәкселеге уны Баймаҡ районының Һаҡмар мәктәбенә директор итеп тәғәйенләй. Артабан ул Йомаш, Темәс урта мәктәптәрендә лә директор вазифаһын башҡара. Сәлимйән Ғәлләм улының дөйөм педагогик стажы 46 йыл булһа, шуның 23 йылы етәксе вазифаһында үтә.\nСәлимйән Ғәлләм улының төп уҡытыу алымы—уҡыусыларға белемде хеҙмәт аша биреү, уларҙы коллектив хеҙмәт рухында тәрбиәләү, бәләкәйҙән ауыл хужалығы эштәренә өйрәтеү. Был алымдың ни тиклем файҙалы булыуын иҫәпкә алып, үҙе эшләгән осорҙа мәктәп янында машина-трактор паркын булдыра, хеҙмәт бригадалары ойоштора. Хеҙмәт һәм ял лагерҙары, йәшелсә-емеш үҫтереү буйынса тәжрибә участкалары булдырыла. Сығарылыш уҡыусыларына производствола эшләү өсөн путевка, ә юғары уҡыу йорттарына инеү өсөн махсус квота бүленә. Һөҙөмтәлә ул етәкләгән мәктәп 1977, 1979, 1981, 1983 йылдарҙа төрлө район, республика конкурстарында еңеп сыға, ә уҡытыусының хеҙмәте “Рәсәй Федерацияһының мәғариф отличнигы”, “Башҡортостан Республикаһының атҡаҙанған уҡытыусыһы” маҡтаулы исемдәр менән баһалана. СССР-ҙың, Украина ССР-ы мәғариф министрлығының Почет грамотаһы, Сухомлинский исемендәге миҙал, Бөтә Донъя башҡорттары ҡоролтайының “Ал да нур сәс халҡыңа” миҙалы тапшырыла.\nҺәләтле уҡытыусы, тынғыһыҙ хеҙмәткәр Сәлимйән Ғәлләм улының тормошо бер мәктәп эше менән генә сикләнмәй. Уны беҙ әүҙем йәмәғәтсе булараҡ та яҡшы беләбеҙ. Тынғыһыҙ ветеран республикалағы ваҡиғалар, милләт, тел мәсьәләләренә, тарихыбыҙға ҡарата һис кенә лә битараф түгел. Ул оло йәштә булыуына ҡарамаҫтан, ваҡиғаларҙың уртаһында ҡайнай. Әле унда, әле бында үткәрелгән кәңәшмәләрҙә, осрашыуҙарҙа ҡатнаша, сығыш яһай, халыҡҡа, етәк-селеккә үҙ фекерен еткерә, эш алымдары менән уртаҡлаша, белем, тәрбиә биреү системаһына ҡарата тәҡдимдәрен әйтә. Ошо маҡсат менән 2008 йылда Темәстә “Атайсал” йәмәғәт ойошмаһы булдырыла һәм Сәлимйән ағай ошо көнгә тиклем уның алыштырғыһыҙ етәксеһе. Төбәгебеҙгә ҡағылышлы мәсьәләләрҙе хәл итеү ошо ойошма иңендә. Тиҫтә йыл эсендә Сәлимйән Ғәлләм улы тырышлығы менән тарихи шәхестәр—Зәйнулла Рәсүлев, Әбүбәкер Хөсәйенов, мәшһүр Урал\nбатырыбыҙ, Темәс ауылының сәйәси золом ҡорбандарына, Бөйөк Ватан һуғышы йылдарындағы тылда эшләүсе ҡатын-ҡыҙҙарға арнап бихисап саралар үткәрелде. Үҙ тарихын белгән халыҡ ҡына бөйөк була. Ошоно күҙ уңында тотоп Сәлимйән ағай авторлығында халҡыбыҙҙың тарихи үткәненә, батырҙарына арналған яңынан-яңы мәҡәләләре “Башкортостан”, “Киске Өфө”, “Һаҡмар”, “Атайсал” гәзиттәрендә баҫылып тора.\n“Темәс башҡорт халҡының мәккәһе”,—ти минең мәҡәләм геройы. Шуға ла ул Башҡортостан Республикаһы ойошторолоуҙың 100 йыллығын үткәреүҙе айырыуса ҙур күтәренкелек менән ҡабул итә. Хәл иткес ваҡиғалар Темәс ауылында бара. Шуныһы ҡыуаныслы: йылдар үткән һайын тарихтың яңынан-яңы биттәре асыла.\n—Бер саҡ интернет киңлегендә Борис Михайлович Пескуновтың бер хәрби фотоһын күреп ҡалдым,—ти Сәлимйән Ғәлләм улы.—Оло быуын кешеләренә күрһәткәндән һуң уның Темәс ауылы янында барған ваҡиғалар менән ауаздаш булыуын асыҡланым. Сөнки тарихи сығанаҡтар буйынса 1919 йылдың 16 февралендә Башҡортостан Хөкүмә-те һәм ғәскәр башлығы етәкселәре ҡатнашлығында хәл иткес кәңәшмә уҙа. Ул Темәстә иртәнге сәғәт 10.00 башлана һәм 23.15 сәғәттә тамамлана. Был кәңәшмәлә Башҡорт дәүләтселегенең Советтар яғына күсеүе хәл ителә. Һөйләшеү өсөн Өфөгә делегация ебәрелә, аҙналар буйына унан хәбәр көтөлә, әммә яуап булмай. Шул саҡ Зәки Вәлиди йәшертен бойороҡ сығара һәм башҡорт ғәскәре ҡыҙылдар яғына күсә. Әлеге картинала нәҡ ошо ваҡиға һүрәтләнә.\nБыл тарихи осорҙо мәңгеләштереү өсөн ауылдың абруйлы аҡһаҡалы, мәғариф ветераны Сәлимйән Вәлиевтың инициативаһы һәм эшҡыуар Вадим Сәфәров, рәссам Марат Ғафаровтың ярҙамы менән башҡорт ғәскәрҙәре “ҡыҙыл”дарға ҡушылған урында стела ҡуйылды.\n—Хәҙер беҙҙең алда Башҡорт дәүләтен төҙөүҙә ҡорбан булған 60 милләттәшебеҙҙең исемен мәңгеләштереү бурысы тора,—ти уҙаман.—Исемлеккә ингән 60 ҡәрҙәшебеҙҙең 5-6-һы ғына сит илгә китеп ҡотола, ә ҡалғандары бер ни ғәйепһеҙ золом ҡорбаны була. Беҙ үҙебеҙҙең шәхестәребеҙҙе оноторға тейеш түгелбеҙ.\nСәлимйән Ғәлләм улы ғаиләһенән, тормош иптәшенән дә уңа. Уның янында һәр ваҡыт яҡын кешеһе, ҡатыны Зөбәйлә Фәйзрахман ҡыҙы. Ул иренә таяныс та, кәңәшсе лә, ярҙамсы ла, уҡытыусы булараҡ коллега ла. Зөбәйлә апайҙың яҙмышы ла үҙе бер китап яҙырлыҡ.\n—Сәлимйән ағайығыҙ халыҡтың яҙмышы, туған ерем, Башҡортостанбыҙҙың киләсәге,—тип янып йәшәй. Бының өсөн ул көсөн дә, ваҡытын да йәлләмәй. Мин уға ҡулдан килгәнсе ярҙам итәм, шатлыҡтарыбыҙ ҙа уртаҡ, һөйөнөстәребеҙ ҙә бергә,—ти Зөбәйлә апай.\nСәлимйән һәм Зөбәйлә Вәлиевтар өс бала тәрбиәләп үҫтергән. Өлкән улдары Альберт Сәлимйән улы Баймаҡ районы хакимиәтендә эшләй. Ҡыҙҙары Милә—фән кандидаты, ғаиләһе менән Өфөлә йәшәй. Кесе улдары Азат БДУ-ның Сибай институты директоры вазифаһын уңышлы үтәй, техник фәндәр кандидаты, педагогика фәндәре докторы. Килендәре Гүзәл дә фән кандидаты, ошо уҡ уҡыу йортонда республиканың көньяҡ-көнсығыш райондарынан йыйылған студенттарға һабаҡ бирә.\nӨлкән быуын кешеләре 7 ейән-ейәнсәренә һөйөнөп, һәр атҡан таңға ҡыуанып йәшәй. Үҙҙәренең йәшәйештәре, булмыштары менән төбәгебеҙҙең йәмәғәт эшенә ҙур өлөш индергән был парға ҡарап һоҡланмау мөмкин түгел. Пар аҡҡоштарҙай ғүмер кисергән Сәлимйән ағай менән Зөбәйлә апайға ”Мөхәббәт һәм тоғролоҡ” миҙалы бушҡа бирелмәгәндер. Был бик-бик һирәктәр өлөшөнә төшкән оло бәхет.


Роспотребнадзор сысҡан биҙгәге менән ауырыусылар күпләп теркәлгән райондарҙы атаны | ГТРК «Башкортостан» — Новости Уфы и РБ\n13 марта 2018 — 15:22 ГТРК «Башкортостан»\nАсҡын, Балтач, Борай, Благовещен, Ҡалтасы, Ҡариҙел, Краснокама, Нуриман, Тәтешле, Яңауыл райондарында был ҡурҡыныс ауырыуҙы йоҡтороу хәүефе бик ҙур. Башҡорт Дәүләт медицина университеты студенты Валентин Катаев экспресс-тест аша сысҡан биҙгәген билдәләү ысулын уйлап сығарған. Тәү ҡарамаҡҡа был бәләкәй генә булып күренгән махсус кассеталар кеше ғүмерен ваҡытында ҡотҡарыу һәләтенә эйә. Бының өсөн сысҡан биҙгәге менән ауырыған кешенең бер-ике тамсы ҡаны ла етә. Валентин Катаев экспресс-тест аша сысҡан ауырыуын ваҡытында билдәләү ысулын уйлап сығарған. Ул “Умник” конкурсында ҡатнашып, дүрт йөҙ мең грантты тест компонеттарын һатып алыуға тотона. Элек сысҡан биҙгәген асыҡлау өсөн яҡынса бер-ике аҙна ваҡыт талап ителһә, ә хәҙер иһә кешенең бер-нисә тамсы ҡанын кассеталарға тамыҙғас, һөҙөмтә бер-нисә минут эсендә билдәле була. Сысҡан сире һуңғы йылдарҙа йыш осрай. Бер ҡарағанда зыянһыҙ күренгән был кимереүсенең ҡайһы саҡта оло афәт тыуҙырыуы, хатта инвалидлыҡҡа килтере ихтимал. Сирҙе, башлыса, йорт һәм ҡыр сысҡандары тарата. Шулай ҙа был кимереүселәрҙең лабораторияла ҙур файҙа килтереүен дә оноторға ярамай.Лабораториялағы был сысҡандар аша төрлө эксперименттар үткәрәләр. Әйткәндәй, улар зарарһыҙ. Шуға ла һәр кеше хатта бирсәткә кеймәйенсә лә тота ала.Валентин Катаев уйлап сығарған ысул иһә әле һынау үтә. Тәжрибәләр уңышлы булһа, бәлки киләсәктә был сир кешегә ҙур зыян килтермәҫ.


Салауаттың бюджеты лигалағы башҡа клубтар менән бер финанс һыҙығында торасаҡ\nӘ республиканың төп хоккей дружинаһы һәм уның яңы бағыусыһы тип иғлан ителгән «Башнефть» компанияһының бизнес-проекты һөҙөмтәле булырға тейеш. Был турала бөгөн генераль бағыусылыҡ тураһындағы килешеүгә ҡул ҡуйыуға арналған матбуғат конференцияһында белдерелде.\nОсрашыуҙа ҡатнашыусыларҙың күтәренке кәйефе оҙайлы һәм һөҙөмтәле хеҙмәттәшлеккә ишара. Генераль бағыусылыҡ тураһындағы килешеүгә ҡул ҡуйылған, тимәк Башҡортостанда хоккейҙың юҡҡа сығыуына юл ҡуйылмаясаҡ.\nБағыусылыҡ килешеүенә ярашлы, «Башнефть» компанияһы республиканың башҡа хоккей клубтарын да финанслаясаҡ. Атап үткәндә, «Торос», «Толпар», «Батыр» һәм «Ағиҙел» ҡатын-ҡыҙҙар командалары, шулай уҡ хоккей спорт мәктәбе. Киләсәктә юлаевсыларҙың хеҙмәт хаҡы буйынса бюджеты ла иғлан ителәсәк. Әммә бөгөндән үк билдәле булыуынса, уның күләме лигалағы башҡа клубтар менән бер финанс һыҙығында торасаҡ.


Фәрзәнә Аҡбулатованың көтөлмәгән бәхетле мәлдәре\n-Яҙыусы, Ш.Бабич ис. республика йәштәр премияһы лауреаты, Фәрзәнә Аҡбулатова прозабыҙҙа ырамлы аҙымдар менән атлай. Журналист булараҡ та ул Халыҡ-ара форумдарҙа йыш ҡатнашты, Эстония, Молдова, Азербайжан һ.б илдәрҙе арҡыры-буй гиҙеп, халыҡ азатлығы, рухиәт хаҡында нескә дипломатия менән яҙған аналитик фекерле журналист булып танылды. Ул Башҡортостандың атҡаҙанған матбуғат һәм киң мәғлүмәт хеҙмәткәр...\nМиләүшә Ҡыҙрасова, шиғриәткә ғашиҡ географ\n-Ғәҙәттә, кешеләр хаҡлы ялға сыҡҡас, ни эшләргә белмәй, баҙап-ҡаушап ҡалалар. Ә бына һөнәре буйынса географ Миләүшә Ҡыҙрасованың «икенсе һулышы» асылған да шиғырҙар ижад итә башлаған:\nҠышҡы урман! Башҡорт ҡыҙы кеүек\nҺалҡынлығы менән һөйҙөрә.\nҺөйә белмәйенсә һөйгәндәрҙе\nҠара күмер итеп көйҙөрә.\nҠышҡы урман!Аҡ дебет шәленә\nСерен төргән башҡорт ҡатыны.\nҺаҡһыҙ ҡағыла күрм...\nШағир Салауат Әбүзаров\nС.Юлаев ис.дәүләт премияһы лауреаты Салауат Әбүзаров – ҡәләмдәштәренең ижадына иғтибарлы яҙыусы: сәхнәләштерелгән әҫәр, яңы китап сығыу, әҙиптәрҙең юбилейы кеүек күркәм ваҡиғалар уңайынан әйтер һүҙ табылып ҡына тора. Шундай әҙәби кисәләрҙең береһендә унан иҫендә ҡалған ҡыҙыҡлы, мөһим хәлдәр тураһында белештем. Бынан 20 йыл самаһы элек бәләкәй балаларым менән ятаҡта йәшәгән мәл, күңел төшөнкө..., тип башла...\n-Башҡортостан, Рәсәй һәм Чехия илдәренең билдәле журналисы, «Урал батыр» эпосын чех теленә тәржемә итеүсе авторыбыҙ Миләүшә Ҡолмөхәмәтова -Годбодь сығышы менән Ишембай районы Ҡанаҡай ауылынан. Байтаҡ йылдар Чехияла йәшәй. Уның фәһемле аналитик мәҡәләләре республикабыҙ матбуғатында ла, социаль селтәрҙәрҙә лә йыш урын ала. Шулай булмай ни! Ул бит шағир Яҡуп Ҡолмой нәҫеленән. Телгә, һүҙгә маһирлыҡ ҡан менән бирелг...\nӘхмәр Үтәбай, Дамир Шәрәфетдинов\n1980-се йылдарҙа был егеттәрҙең иңенә көтмәгәндә ижад ҡанаттары ҡуйған әҙиптәребеҙ кемдәр булған? Тапшырыу ошо турала.\nТәнзилә Дәүләтбирҙина: "Көтмәгәндә юл төшә..!"\n- Танылған шағирә Т.Дәүләтбирҙина бынан 30 йыл элек тәүге шиғри йыйынтығын «Тау һуҡмағы» тип атаны. Шунан бирле ул үҙ һуҡмағы буйлап ижад тауына артыла. Әҙибәнең «Йәй ҡыҙы», «Ҡояшлы йыр», «Ҡанатлы йөрәк» кеүек беренән-бере матур исемдәр менән аталған алты китабы бар. Драматургияла ла ул үҙен һынаны. «Минең ғаиләм», ”Юғалтыу” пьесалары Өфө, Сибай театрҙарында ҡуйылды. Заман һулышын һиҙгер тойған әҙибә үҙ күңеле...\nӘҙиптәр йәшәү, ғүмер тигән арауыҡты төрлөсә яҡтырта: кемдер уны бөркөттөң бер ҡанат ҡағыуына тиңләй(Р.Ғарипов), бәғзеләр һандуғас һайрағандай ғына мәл менән сағыштыра(Н.Нәжми). Көндө төнгә ялғап ижад йөгөн тартҡандарҙың ваҡыты етмәй ҙә ҡалған саҡтар күп булғандыр… Эйе, ижад эше «күҙгә күренмәгән йөк». Әммә әҙиптәребеҙҙең береһе лә, оло быуын вәкиле булһынмы ул, йәш быуынмы, нәфис ижадҡа килеүенә үкенмәй. Киреһенсә, ошо юлды күрһәте...\n"Кешеләрҙең тел ярҙамы тейҙе" (Таңһылыу Ҡарамышева)\nАсмандарҙың бар ҡанаты:\nБер түгел, ә икелер.\nБер ҡанаты Тәңре булһа,\nБер ҡанаты – кешелер.\nОшо юлдар - әҙибәнең иң мөһим күңел доғаһы. Табынғаны – Тәңре, хөрмәт иткәне - остаз булырҙай кешеләр...\nКеше орлоғонан кеше үҫә.\nҮлән сәсһәң, гөрләп үлән үҫә.\nАғас орлоғонан ағас үҫә.\nИмән сәсһәң, күкрәп имән үҫә.\nСатира һәм юмор оҫтаһы Марсель Сәлимов\nТауыҡ һалған йомортҡаға\nӘтәс шулай маҡтана.\nҠарҡылдай башланы ҡарға,\nКүтәрелеп бик бейек.\nБейектә «һайрағас» ни ул–\nҺандуғастан да бөйөк!\nБорай районынан сыҡҡан егеттең тәүге шиғырҙары ун дүрт йәшендә үк ташҡа баҫыла. Хәҙер Марсель Шайн...\nДепутатлыҡҡа юл (Г.Юнысова, Г.Ситдиҡова)\nРеспубликабыҙҙа ҡатын-ҡыҙ яҙыусылар араһынан депутат булып үрләгәндәр бармаҡ менән һанарлыҡ. Шулар араһынан бөгөн хаҡлы ялдағы әҙибәләребеҙ – Башҡортостандың халыҡ шағиры Г.Юнысова-Иҙелбаева менән Башҡортостан Республикаһының атҡаҙанған мәҙәниәт эшмәкәре, Һәҙиә Дәүләтшина исемендәге дәүләт премияһы лауреаты Гүзәл Ситдиҡова. Уларҙың тормошонда көтөлмәгән хәлдәр байтаҡ булған. .\nЯҙыусыларҙың төшкә бәйле шатлыҡтары\nҺеҙҙең арала төш күрмәгән кеше бар микән?! Төштәрҙең бит ниндәйе генә юҡ! Тертләтеп уята торғандары ла, шатландырғандары ла бар. Бигерәк тә таңғы төш осор була, дөрөҫкә сыға, тиҙәр.\nНемец ғалимы Зигмунд Фрейд 1899 йылда уҡ «Төштәрҙе аңлатыу» тигән китап яҙған. Шул психоаналитик әйтеүенсә, төштәр ул – тәрән аң (подсознание). Ә төш күреү – теләктең бойомға ашыуы.\nБеҙҙең әҙиптәр ҙә төшкә иғтибарлы. Мәҫәлән, яҙыусы Гөлнур...\nЛариса Абдуллина, Ш.Бабич ис.республика йәштәр премияһы лауреаты\nЛ.Абдуллина Ҡырғыҙстан, Эстония, Ҡабарҙы – Балҡар, Ҡаҙағстан иле халҡы "Урал батыр" эпосын, Салауат Юлаев, З.Вәлиди, Зәйнулла Рәсүлев һ.б шәхестәребеҙҙе башҡорттарҙың милли паспорты урынына күреүен бәйән итә.\nҠурайсы, фольклорсы, тележурналист Юлай Ғәйнетдинов\nХалҡыбыҙҙың аҫыл улы Юлай Ғәйнетдиновты япон зыялылары үҙ итеп Юрайсан тип йөрөтә. Уның ҡурай моңонан арбалған япондар Юрайсандың тыуған ауылына ла килеп китә…\nҒалим Вәкил Хажин\nПедагогия фәндәре кандидаты Вәкил ағай Хажин 60-сы йылдар аҙағында бөгөн билдәле шәхестәр - Рауил Ниғмәтуллин, Әхәт Вилданов, Илдус Бүләков, Әхмәт Дәүләтҡолов, Марат Муллағолов, Йәркәй Яҡшыдәүләтов һ.б менән бер төркөмдә уҡыған. «Әҙәби кисәләрҙе, ҙур концерттарҙы ҡалдырмай инек. Татарстандың халыҡ артисы Илһам Шакировтың башҡорттоң оҙон йырҙарына ихтирамы онотҡоһоҙ булды»,– ти ул...\nӘминә Исмәғилева.Башҡортостандың атҡаҙанған табибы\nӘминә Исмәғилева, оҙайлы хеҙмәт юлымда бер пациент, мәрйә әбейе, ришүәт - долларҙар тәҡдим итте, тип көлөп хәтерләй...\nГөлнур Хөсәйенова. Көтөлмәгән хәлдәр, бәхетле мәлдәр...\n1990-сы йылдар башы. Илдә ауыр мәлдәр. Тарих, тел һәм әҙәбиәт институты ла саҡ тын ала, шул мәлдә З.Ғ.Ураҡсин мине көтмәгәндә-уйламағанда Мәскәүгә стажировкаға ебәрҙе, – ти Гөлнур Рәүил ҡыҙы. Унда аспирантурала уҡыу ғына түгел, М.Горький ис.Әҙәбиәт институтында З.Бураҡаева, А.Хөсәйенов һ.б. төркөмөн уҡытыу бәхете лә тейҙе, - тип һүҙен дауам итә ул...


“Төбәктең ҡаҙаныштарында өлөшөгөҙ тос” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » “Төбәктең ҡаҙаныштарында өлөшөгөҙ тос”\n“Төбәктең ҡаҙаныштарында өлөшөгөҙ тос” 25.12.2015 // Йәмғиәт\nРеспубликала, илдә барған ваҡиғаларҙы “эләктереп алып”, ташҡа баҫа барған гәзит редакцияһының тынып торған көнө юҡ. Тарих яҙыла. Уның һәр һүҙе үткер күҙҙәр аша үтә. Зиһен асыҡлығы, ныҡлы иғтибар, грамоталылыҡ, оло яуаплылыҡ тойғоһо...\nОшо бурыстарҙы йылдар дауамында лайыҡлы үтәп килгән уңған хеҙмәттәшебеҙҙең – корректор Зөлфиә Сәғитованың – эше ошо көндәрҙә Башҡортостан Республикаһының Почет грамотаһы менән билдәләнде.\nҠыйғы районында ғүмер буйы халыҡ мәнфәғәтен ҡайғыртып, намыҫлы хеҙмәт иткән, замандаштары араһында ҙур хөрмәт, абруй ҡаҙанған күркәм ғаиләлә буй еткергән ул. Ата-әсәһенең өлгөһөндә тырыш, яуаплы булып үҫкән Зөлфиә Рәфҡәт ҡыҙының көндәлек тынғыһыҙ эш талап иткән “Башҡортостан” гәзитенең уңышлы донъя күреүендәге өлөшө баһалап бөткөһөҙ. Намыҫлы, ғәҙел, тура һүҙле, грамоталы корректорыбыҙ – хеҙмәттәштәре өсөн ҙур үрнәк, кәңәшсе, терәк-таяныс.\n– Эш урынымды шул ҡәҙәр яратам, – ти Зөлфиә Рәфҡәт ҡыҙы. – Халҡыбыҙ мәнфәғәтен ҡайғыртҡан милли баҫмала хеҙмәт итеү – айырыуса ҙур яуаплылыҡ. Эшемә юғары баһа алыу күңелемде тағы ла күтәреп, көс-ҡеүәтемде арттырып ебәрҙе.\nТантаналы сарала Зөлфиә Сәғитова менән бер рәттән 50-гә яҡын хеҙмәт алдынғыһы Башҡортостан Башлығы Хакимиәте етәксеһе Сергей Молчановтан төрлө дәүләт наградаһы ҡабул итте. Араларында кем генә юҡ: фән эшмәкәре, тренер, төҙөүсе, ауыл биләмәһе башлығы, монтажлаусы, иретеп йәбештереүсе, арматурасы...\n— Һеҙ – үҫеп килгән быуын өсөн ҙур үрнәк, – тине тәбрикләү сығышында Сергей Молчанов. – Тырыш хеҙмәтегеҙ аша һөнәрегеҙҙе юғары кимәлгә күтәрәһегеҙ, уның абруйын арттыраһығыҙ. Һеҙҙәге фиҙакәрлек, илһөйәрлек, алға ынтылыусанлыҡ – тормоштоң ныҡлы тотҡаһы.\nСергей Александрович, үтеп барған йылға байҡау ҙа яһап, уңыш-ҡаҙаныштарҙы билдәләне, ҡуйылған маҡсаттарға туҡталды.\n– Илдәге ҡайһы бер ауырлыҡтарға ҡарамаҫтан, Башҡортостан йылды яҡшы күрһәткестәр менән тамамлай, – тине ул. – Республикала иҡтисади үҫеш дауам итте, төп капиталға инвестиция артты. Дөйөм алғанда, ил төбәктәре араһында алдынғылар рәтендә барабыҙ. БРИКС һәм ШОС саммиттары – айырыуса мөһим ваҡиғалар рәтендә. Сараны яҡшы ойошторған өсөн ил Президенты Владимир Путиндан юғары баһа алдыҡ. Бындай ҡаҙанышта республикабыҙҙағы һәр хеҙмәт кешеһенең, шул иҫәптән бөгөнгө бүләкләнеүселәрҙең тос өлөшө бар.


Көҙгө муллыҡ мәле етте » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Көҙгө муллыҡ мәле етте\nКөҙгө муллыҡ мәле етте 09.10.2018 // Йәмғиәт\nСибайҙар йыл һайын ауыл хужалығы йәрминкәләрен көтөп ала. Ике яҡ өсөн дә отошло сауҙала тауар төрлөлөгөнөң бай булыуы һөйөндөрә, ҡала халҡы экологик яҡтан таҙа һәм сифатлы аҙыҡ-түлек алып ҡыуана. Күрше Силәбе өлкәһенән, Күгәрсен, Йылайыр, Ейәнсура, Баймаҡ райондарынан килгән һатыусылар халыҡ ихтыяжын ҡәнәғәтләндерерлек тауар тәҡдим итте.\nҺатып алыусыларҙы бигерәк тә Баймаҡ районының Әбделкәрим ауылында үҫтерелгән кәбеҫтә, Темәс картуфы, Шишмәнең көнбағыш майы, Ейәнсура балы, Азов ҡалаһынан шәрбәт, тәмлекәстәр, Силәбе өлкәһендә үҫтерелгән татлы борос, һуған үҙенең хаҡы һәм сифаты менән йәлеп итте.\nШулай ҙа халыҡта ҙур ихтыяж менән файҙаланған ит продукцияһына хаҡтарҙың шул көйө ҡалыуы һатып алыусылар араһында бер аҙ борсолоу тыуҙырҙы. Йәрминкә булыр алдынан Үҙәк баҙарға барып иттең хаҡы менән шәхсән танышып ҡайттым. Һөйәкле урындарын – 200 һумдан, һум итте 350-нән алырға мөмкин ине. Рәт буйынса йөрөгән ҡайһы бер һатып алыусыларҙың киләһе аҙнала йәрминкә булырын, шунда ит продукцияһын һатып алырға йыйыныуы хаҡында һөйләшеүҙәренә лә шаһит булғайным. Ярай, бында урын өсөн түләргә кәрәклеген, Үҙәк баҙарҙа электән хаҡтың юғары булыуын иҫәпкә алғанда, әллә ни бәйләнергә сәбәп юҡ кеүек. Ә бына урын бушлай тәҡдим ителгән ауыл хужалығы йәрминкәләрендә хаҡтарҙы бер аҙ кәметеү хаҡында уйларға кәрәктер... Тап бындай йәрминкәләр хаҡтарҙың арзаныраҡ булыуын, халыҡҡа һайлап алыу мөмкинлеген тыуҙырыу өсөн ойошторола.\nСибай эшҡыуары Гәүһәр Йәнекәева ит һатыу менән күптән шөғөлләнә. Шуға күрә уның үҙ клиенттары бар. “Итте Темәстән килтерҙек, йәш, татлы. Халыҡ яратып һатып ала. Йылҡы итен 280-300 һумдан тәҡдим итәбеҙ, башмаҡ итен дә һораусылар бар. Йәрминкәне көтөп алабыҙ, сауҙа яҡшы үтә”, – ти.\nӘбделкәримдән Рима Йәнйегетова үҫтергән кәбеҫтә тиҙ арала һатылып та бөттө. Тәмле, сифатлы, экологик яҡтан таҙа йәшелсәне эшҡыуар бөтәһе өс гектарҙа сәскән. “Быйылғы ҡоролоҡ йылында яҙ көнө 600 мең һумға һатып алынған һыу һиптергес ҡоролмаһы ныҡ ярҙам итте. Йәшелсәселек буйынса субсидия юллаһаҡ та, ни өсөндөр һәр саҡ ситтә тороп ҡалабыҙ. Ана, күрәһегеҙ бит, беҙҙең кәбеҫтәләрҙе халыҡ ни тиклем яратып һатып ала!” – ти ул.\nКөҙгө йәрминкәнең биҙәге башҡорт халҡының иң шифалы ризығы – бал булды. Төрлө төбәктәрҙән килгән ҡортсолар үҙҙәренең татлы һәм шифалы продукцияһын тәҡдим итте. Күгәрсен районынан Владимир Лукьянов үҙенең умартаһын Бөрйән районы Ырғыҙлы ауылы янында тота. Уның ризығына ихтыяж ҙур. Ҡатыны Анастасияға балды һауыттарға тултырып ҡына өлгөрөргә кәрәк. Күгәрсендән килгән Рифат Бикбулатов та йәрминкәнән бик ҡәнәғәт. “Ара йыраҡ тип торманыҡ, үткән аҙнала булған көҙгө йәрминкәлә лә ҡатнаштыҡ. Мин Сибайға йүкә балын килтерҙем, сөнки был төбәктә күберәк сәскә, ҡарабойҙай, донник балы тәҡдим ителә, йүкә юҡ. Тәүгеһендә 200 килограмм бал һатҡайныҡ, бөгөн нисек булыр...”\nШулай уҡ йәнең теләгән һөт ризыҡтарын, ҡомалаҡ икмәген, ҡаҙ түшкәләрен, бройлер тауығы ботон, шифалы үләндәрҙе һатып алырға мөмкин ине. Баҡсасылар киләһе йыл уңышын алдан хәстәрләп, төрлө емеш ағастарын алып һөйөндө, үҙҙәренә оҡшаған сәскә үҫентеләрен һайланы.\nБыл көндә берәүҙәрҙең уңышын һатып, икенселәрҙең ҡышҡылыҡҡа етерлек йәшелсә һәм башҡа төр ризыҡтар туплап ҡалыуын иҫәпкә алғанда, ысынлап та, көҙгө йәрминкәләрҙең отошло, табышлы һәм файҙалы икәнлеген аңлатыу кәрәкмәй.\nКартуфтың килограмы – ете һум\n...Быйылғы йыл баҡсасылар өсөн бигерәк тә уңышлы булды. Кишере лә, һуғаны ла, сөгөлдөрө лә өлгөрҙө. Шәхси хужалыҡтар ҙа, фермерҙар ҙа бигерәк тә картуфтың мул булыуын билдәләй.\nРеспубликала гөрләгән көҙгө йәрминкәләр был йәһәттән һатыусыға ла, һатып алыусыға ла ҡулай. Улар хаҡтар буйынса аралашсыһыҙ ғына, үҙ-ара килешә бит. Шуға күп йәшелсәне осһоҙ хаҡҡа алырға мөмкин.\nМәҫәлән, Стәрлетамаҡ ҡалаһында ойошторолған һәр шәмбелә үткән сараларҙа продукция тонналап-тонналап һатыла. Бигерәк тә Халыҡ-ара оло йәштәгеләр көнөнә һәм Республика көнөнә арналғандарына халыҡ күпләп килде. Әйтәйек, тәүге байрамға арналған йәрминкәлә 88 тонна картуф, алты тонна ит, 10 тонна бал һатылды. Картуфтың килограмы 13-20 һум булһа, иттеке – 270-330 һум (һыйыр ите), 280-350 (йылҡы), 180-320 (сусҡа), 350-400 (ҡаҙ), 280-300 (өйрәк), 250-260 (тауыҡ), балдыҡы 220-450 һум тәшкил итте. Әйткәндәй, үткән шәмбеләге йәрминкәлә картуфты килограмын хатта ете һум менән һаттылар.\nҠалала йәрминкәләрҙә аҙна һайын инвалидтар һәм өлкән йәштәгеләр өсөн “социаль такси” эшләй. Был такси хужаны продукцияһы менән өйөнә тиклем бушлай илтеп ҡуя.


Х һуғыш толкование зомби ҡоралы Hack\nҺеҙ әле уйнайһы толкование ланов ? Был’s ваҡытта итергә алмаштырыу! Х һуғыш толкование зомби был яңы уйын ул беренсе урынды яуланы iTunes һәм уйнарға кибеттәрҙә Гугл. Төҙөргә, үҙ базаһына, тренируй һеҙҙең ғәсғәрҙәре, набирать күп супергероев килтерергә һәм союзник менән көрәшкә кәрәк блогы! There are more exciting features and interesting items than Clash of Clans.\nХ һуғыш толкование зомби ҡоралы Hack был программа барасаҡ ла инде, һеҙ нисек уйнарға был уйынды. Был бурыс һеҙгә үҙ булыу өсөн непобедимым! This hack tool has been designed for those who want to hack X War Clash Of Zombies very easy, һау-сәләмәт һәм бушлай. Хәҙер Скачать, use this X War Clash Of Zombies HACK and you will be able to өҫтәргә неограниченный һаны кристалл һеҙҙең иҫәбенә уйын. Шулай уҡ атаһыҙ өҫтәргә неограниченный туҡланыу һәм неограниченный хакимиәт таштарҙан. Әгәр был энергия’т етерлек һеҙҙең өсөн, һәм Һеҙ түгел,’т теләйбеҙ аҡса сарыф итеү, рәт-рәт был используй Х һуғыш толкование зомби ҡоралы Hack һәм һеҙ аласаҡһыҙ неограниченный һаны менән энергияһы 100% Бушлай.\nТүбәнерәк атаһыҙ ике күрергә скриншоты йырҙары бөгөн кем булһа ла, кем инде ҡулланды был ҡырҡыу ҡоралы:\nСкачать Х һуғыш толкование зомби ҡоралы Hack on PC or directly on your Android/iOS device. Версия өсөн ПК мәғәнәһе ғына булһа файҙаланырға телисез икән, был бер нисә сит ил айланмалар. Әгәр түгел, һеҙ скачать ҡулланырға взломать ҡоралы уҡ диуарҙа Android/прошивки. Below you have the instruction on how to hack X War Clash Of Zombies using the PC version:\nХ һуғыш толкование зомби ҡоралы Hack – Нисек файҙаланырға етәкселеге\nСкачать Х һуғыш толкование зомби ҡоралы Hack\nАктивировать системаһын хәүеф-хәтәрһеҙлек (Сценарий Гвардия Яҡлау)\nБыл баҫығыҙ ”Поделка” төймәгә һәм көтөгөҙ бер нисә секунд\nҠасан ашау, отключены ҡоролошо һәм башлау уйынды\nХ һуғыш толкование зомби ҡоралы Hack – Үҙенсәлектәре\nНеограниченный Һаны Кристалл\nНеограниченная Власть Таштарҙан\n100% Безопасен ҡулланыу өсөн


Йөрәк (ҡалб) | Әбйәлил - Абзелил\nӘбйәлил - Абзелил > вәғәздәр > Йөрәк (ҡалб)\n« Күренекле ғалимдарҙе онотмағыҙ!\nЦДУМ, РИУ (Рәсәй Ислам Университеты), Ләлә-Тюльпан мәсете »\nАллаһ Тәғәлә Ҡөръән китабында беҙҙең йөрәгебеҙ тураһында бик күп аяттарында әйтә һәм беҙгә ҡалбегеҙҙе һаҡлағыҙ тип киҫәтә. Нимә ул ҡалб? Ҡалб һүҙҙе ҡаләбә ҡылымынан барлыҡҡа килгән һәм ул бороу, үҙгәртеү, әйләндереү тип тәржемә ителә. Йөрәк-ҡалб, ул тәнебеҙҙең иң әһәмиәтле ағзаһы булып тора. Кеше ҡалбе менән аңлай, ҡабул итә, тоя һәм һиҙә. Ҡалбе менән кеше нимәгәлер ышана, нимәнелер инҡар итә, инана, хаҡлыҡты таба, ялғандан ҡаса, шатлана, ҡыуана, ҡайғыра һәм һыҙлана, бер хәл-тороштан ҡапма –ҡаршы яҡҡа борола һәм үҙгәрә. Әҙәм балаһы яуызлығы арҡаһында уны борсой, нәфрәт утында яндыра, ҡайғылар менән һынай, ә ул — кеше тормошоның нигеҙе, уның донъяһының ҡояшы булып тора. Кеше һәр эшендә, һәр халәтендә уға таяна һәм ул көс һәм хәрәкәт, ҡеүәт сығанағы.\nТәнебеҙҙә ҡан әйләнешен тәьмин итә торған, мускуллы ҡапсыҡ һымаҡ органды йөрәк тип әйтәбеҙ. Әммә был йөрәк тип аталған орган, күңел – хис-тойғо, инаныуҙар урыны (сығанағы). Кешенең мәғнәүи, рухи донъяһын сағылдыра. Халҡыбыҙҙың ябай телендә: йөрәк ашҡына, әрней, өҙгөләнә, ярһый, ҡыҫа йәки башҡаса йөрәк менән ҡабул итем, йөрәк шыу итеп китте, йөрәк яраһы, йөрәк туҡтап ҡалғандай булды, йөрәккә яҡын алдым, йөрәк йылыһы һәм башҡа күп йән-күңел торошон аңлатҡан мәғәнәләге һүҙҙәр нимәһе менән йөрәгебеҙгә бәйле һуң?\nАллаһ Тәғәлә кешеләрҙең иманлы һәм тәҡүәле булыуҙары ла, нимәнелер аңлау һәм тормоштағы юлды һайлап алыу һәләте нәҡ йөрәктән килә тип аңлата. Аҡыл нәфсеһе аша уй-теләгебеҙ нимәлер теләй, ләкин быға йөрәк ҡайһы бер ваҡыт ҡаршы сыға. Йөрәгең менән эш ит, аҡылына һылтанма тигәндәре лә шунандыр.\nАллаһ Тәғәлә Ҡөръән Кәримдә «Хажд» сүрәһенең 46 аятында:\n«Ә фәләм йә-сиируу фил-ардыи фәтәкүүнә ләһүм ҡулүүбүй-йәғҡилүүнә биһәә әү әәҙәәнүй-йәсмәғүүнә биһәә фә'иннәһәә ләә тәғмәл-әбсаару үә ләәкиң тәғмәл-ҡулүүбүлләтии фис-судуур».\n«Ер буйлап сәйәхәт итмәҫтәрме улар — йөрәктәре уйланһын өсөн? Ысынында, күҙҙәр һуҡыр булмай, ә күкрәктәрҙәге йөрәктәр һуҡыр була».\nАллаһ Тәғәлә ошо аятында кешеләрҙе ғүмере дауамында, донъя буйлап, сәйәхәт итеп, ниндәйҙер фәһем, белем алып уларҙы аҡыл менән түгел, ә йөрәк аша аңларға саҡыра. Һәм дә әгәр кешенең йөрәге һуҡыр икән, тимәк ул хаҡиҡәтте күрмәй, был донъяға ни өсөн килгәнен аңламай.\nПәйғәмбәребеҙ ғәләйһис-сәләм тәндең бер өлөшө булған йөрәккә төбәп: «Ысынында, тәндә бер ит киҫәге бар, ул сәләмәт булһа бөтөн тән сәләмәт була, ул ауырыһа, бөтөн тән ауырый. Ысынында ул ағза — йөрәктер»,— тине. (Бухари һәм Мүслим риүәйәттәре)\nБеҙҙе борсоған ауырыуҙарҙың тәнебеҙ менән бәйле түгел, ә тәнебеҙҙе йөрөтөүсе ҡалб менән дә бәйле икәнен уйламайбыҙ, микробтар һәм вирустарға һылтайбыҙ, ә рухи функцияларҙың һәм йәшәйештең бысрауына иғтибар итмәйбеҙ. Йән менән тән араһында айырма булғанда, ҡайһы ваҡыт рухи тормош ҡаҡшай башлай һәм ул кешенең тән һаулығына тәьҫир итә. Иман – кешенең йән һәм йөрәк таҙалағы тигәнде аңлата. Кеше Аллаһҡа инаныу менән үҙен башҡа нәмәләрҙән арындыра. Ә иман йөрәктә һаҡлана.\nӘйе, беҙҙең йөрәк (ҡалб) күңелебеҙ бар. Ул да беҙҙең иғтибарыбыҙға, наҙыбыҙға мохтаж. Ул да ауырый, уны ла ҡайғыртып, ашатып, дауалап торорға кәрәк. Ҡалб ауырыуҙарын, уларҙы күңел ауырыуҙары тип тә әйтәбеҙ, күҙгә күренгән тән ауырыуҙарынан да ҡурҡыныс. Сөнки ул ауырыуҙар, кеше тормошонда һиҙермәй генә, яйлап кешенең күңелен ағыулап, уны аҙағына тиклем ҡарайта. Һөҙөмтәлә, ул ҡалб, үлә. Бар нәмәне һиҙеп, танып, ҡайғырып һәм һөйөнөп тороусы, изгелек менән яуызлыҡты айырыусы ҡалб һуҡырая, күрмәй, ишетмәй, һиҙмәй, хаҡлыҡты ҡабул итмәй башлай...\nБер туҡтауһыҙ «ләә иләәһә илләллааһ» тип тибеп торған йөрәк – Аллаһ Тәғәләнең иң шаҡ ҡатырғыс ижад емешенең береһе. Һәр бер күҙәнәккә, һәр органға, кешенең бар мөйөшөнә ҡан тамырҙар селтәре аша аҙыҡ һәм яғыулыҡ еткереүсе тәбиғи насос ул. Ҡан тамырҙары 150 саҡрымға тиклем һуҙыла. Йөрәк әсә ҡарынында яралғының ике айлыҡ ваҡытынан алып, кеше үлгәнсә эшләй. Минутына 80 тапҡыр тибеп торған орган тәүлегенә 8 тонна ҡан ҡыуа, был 8 кубометр ҡан самаһы. Йөрәктең электромагнит тулҡыны (поле) 5000 тапҡырға баш мейеһен электромагнит ҡыры көсөнән артығыраҡ.\nҺуңғы ваҡыттағы ғилми тикшереүҙәр, шулай уҡ яһалма йөрәк һәм йөрәк күсереп ҡуйыу операциялары ҡыҙыҡлы һөҙөмтәләргә килтерҙеләр. Йөрәк аҡыл һәм фекерләү үҙәге булыуы мөмкин тигән асыш-мәғлүмәттәр күренә башланы. Кешеләрҙең йөрәген (донор) икенсе берәүҙәргә күсергәндән һуң, ул пациентарҙа аҡыл, ихтияр көсө һәм үҙ-үҙен тотоу үҙгәрештәре барлыҡҡа килә икән. Ул ауырыуҙар: иң башта яңы йөрәктә бер ниндәй ҙә хис-тойғо юҡ тип яуап бирәләр. Был йөрәк ҡурҡыныс яҡынлашҡанға ла иғтибар итмәй, ә ҡәҙимге үҙ йөрәген был саҡта дерелдәп, йыш-йыш тибә башлай. Шулай уҡ кешегә яратҡан әйберен килтерһәләр ҙә уға уның реакцияһы күренмәй. Ул ҡалб – тән хәрәкәттәренә иғтибар итмәй торған һалҡын йөрәк булып ҡала.\nОперациянан һуң икенсе кеше йөрәге менән йәшәгән әҙәмдәр үҙҙәренең тәнендә икенсе шәхес барлығын һиҙәләр, уларҙың рухында үлгән кешенең талантары асыла, уның нәфсеһен, холҡон ҡабатлай башлайҙар: мәҫәлән: ул (донор) яратҡан ризыҡ-эсемлекте йә иһә музыканы, хатта ул үлгән кешенең тән һыҙлауҙарында үҙҙәрендә тоялар. Бер әҙәмгә автокатастрофала арҡаһы бөтөнләй иҙелеп һәләк булған кешенең йөрәге күсерелеп ҡуйғас уның һау арҡаһы һыҙлай башлай... Бына шунан һуң уйлағыҙ инде – аҡылыбыҙ ҡайһы ерҙә?\nБер хәҙистә кешенең аҡылы йөрәктә, ә башта түгел тип әйтелә. Һәм был фекерҙе күрше мәҙһәб (шафиғи) һәм мутакаллимдәрҙең (ислам теологтары) күпселеге яҡлай. Шуға ла Аллаһ Тәғәләнән килгән көс-ҡеүәт һәм аҡыл үә иман йөрәктә туплана ти әйтергә мөмкиндер...\nИслам ғалимдәре ҡалб ул һауыт кеүек нәмә тип әйтәләр, әгәр ул ҡәҙерле һауыт иман, ғилем, нәсихәттәр менән тулып, әҙәп-әхлаҡ менән зиннәтләнһә, әлбиттә ул һауыттан бары тик яҡшылыҡ һәм изгелек кенә сығасаҡ. Һәм киреһенсә, йөрәк шик-шөбһәләр, боҙоҡлоҡ, яуызлыҡ, тәҡҡәбәрлек менән тулы булһа, ул һауыттан хәйерле нәмә түгел, ә яуызлыҡ сыға. Мейеләге аҡыл йөрәккә ҡаршы сыға.\nБер ғалим әйткән: «Нәфсе кешене Раббыһына баш күтәрергә, ҡаршы барырға саҡыра. Донъя тормошо менән тәьҫирләндерә. Аллаһ бәндәһен гонаһ ҡылыуҙан һаҡланырға, нәфсегә эйәреп ҡол булыуҙан тыя. Ҡалб иһә ошо ике саҡырыусының араһында». Шуға ла нәфсегә эйәрмәй, Аллаһ Тәғәләнән йөрәктәрҙе тейешле хәлдә нығытыуҙы, яҡлауҙы һәм рухи шифа биреүҙе һорар кәрәк.\nМәүләнә Руми яҙа: «Әгәр әхүәле рухиәң рухи нур менән яҡтырмаған икән, уянырға тырыш, Аллаһтан шул бәрәкәтте һора һәм, рухи мәғрифәткә эйә булыр өсөн, бөтә көсөңдө һал!». Ҡалбебеҙҙе боҙоҡ сирҙәрҙән арындырып сәләмәт йөрәк менән йәшәргә ынтылайыҡ.\nПәйғәмбәребеҙ саллаллааһу ғәләйһи үәссәлләмдең йыш ҡыла торған доғаларынан берәүһе:\nӘйтелеше: «Йәә, мукаллибәл ҡулууби ҫәббит ҡалбии ғәлә дииникә». «Аллаһүммә йәә, мукаллибәл ҡулууби ҫәббит ҡалуубәнә ғәлә дииник».\nМәғәнәһе: «Әй, ҡалбтәрҙе алмаштырыусы Аллаһым! Ҡальбемде динең менән нығыт. Динеңдән айырма».\nПәйғәмбәребеҙ саллаллаһу ғәләйһи үәсәлләм ошо доғаны йыш сәждәлә ҡыла ине, һәм әйтә ине: «Әгәр ҙә күңел дөрөҫ булһа, бөтөн ғәмәлдәр ҙә яҡшы, дөрөҫ булыр. Әгәр ҙә күңел боҙоҡ булһа, бөтөн ғәмәлдәре ҙә боҙоҡ булыр».\nБыны ишетеп, сәхәбәләр һоранылар: «Йә Аллаһ Рәсүле! Һин дә мөртәткә (диндән яҙыуҙан) әйләнеүҙән ҡурҡаһыңмы?». «Кем мине был донъяла яңылышыуҙан һаҡлай ала?» — тине Аллаһ Илсеһе (Уға Аллаһ рәхмәте үә сәләме булһын). Инанған кешенең иң ҡәҙерлеһе һәм ҡиммәтлеһе, — ул уның иманы, уның мосолман дине. Был динде Аллаһ Тәғәлә рәхмәте һәм фатихаһы менән бирә. Иман – кеше ҡаҙанышы түгел, шуға ла мосолман кеше даими рәүештә Аллаһы Тәғәләнән иманын нығытһын өсөн һәм дөрөҫ юлда барыр өсөн доға ла булырға тейеш. Был хаҡта ҡудси-хәҙистә: «Кешенең йөрәге — Мәрхәмәтлебеҙ (Рахман) хакимлегендә. Ул нисек теләй, шулай йөрәктәрҙе үҙгәртә».\nӘҙәм балаһының ҡылған һәр бер эше, иң әүәл уның ҡалбе менән бәйле. Пәйғәмбәребеҙҙең бер сәхәбәһе Әбү Һүрайра беҙгә ҡалб тураһында бик тә тәрән аҡыллы фекер әйтеп ҡалдырған: «Йөрәк тәндең батшаһы, бөтә ағзалар уның ғәскәре. Батша ғәскәргә нимә ҡушһа, ғәскәр шуны эшләй». Шулай итеп, күңел ниндәй, ғәмәлең шундай. Күңелем минең саф, тип аҙғынлыҡ юлында йөрөүселәр, үҙҙәренә әллә ниндәй аҡланыу ғына эҙләйҙәр, әммә Аллаһ уларҙы күреп тора.\n«...фә'әммәл-ләҙиинә фии ҡулүүбиһим зәйғуң фәйәт-тәбиғүүнә мәә тәшәәбәһә минһү-бтиғаа'әлфитнәти үәбтиғаа'ә тәьүиилиһи үә мәә йәғләмү тәьүииләһүү илләллааһу... ».\n«Йөрәктәрендә сир булған әҙәмдәр Ҡөръәндең мәғәнәһе асыҡ түгел аяттары менән, шуның менән фетнә индерергә тип һәм уларға аңлатма бирергә маташып, эйәрәләр. Әммә уның аңлатмаларын Аллаһтан башҡа бер кем дә белмәй». 3/7\nБеҙҙең ҡайғыртыуыбыҙға мохтаж булған, шул күңел-йөрәгебеҙ өсөн беҙ ни эшләйбеҙ һуң? Донъя мәшәҡәттәренә сумып, бик күптәр күңел йөрәктәренә иғтибар итмәйҙәр. Беҙҙең тәндәребеҙгә һәр ваҡыт төрлө ауырыуҙар, инфекциялар инергә ынтыла, беҙ көсөбеҙҙән килгәнсә уларҙан һаҡланырға тырышабыҙ, ауырыған осраҡта, дауаланып ҡотолорға көс һалабыҙ һәм дә Аллаһ шифаһы менән уларҙан ҡотолабыҙ. Тап шулай, беҙҙең йөрәгебеҙ ҙә, нәфсегә, төрлө фетнәләргә, һынауҙарға дусар була. Хәҙистә әйтелгәнсә, ул фетнәләр, ҡалбкә яйлап инә. Ҡалб һынауҙы үтә алмай береһен үткәрһә, йөрәктә бер ҡара тап пәйҙә була. Һынауҙы үтеп, бер фетнәне кертмәһә, шундук аҡ тап барлыҡҡа килә.\nАллаһ Тәғәлә беҙҙе был донъяға тыуҙырғанда ҡалбтәребеҙҙе ап-аҡ саф итеп яратҡан, гонаһтарҙан паклаған. Ләкин, аҡыл нәфсеһенә, һынауҙарға ҡаршы тора алмай, кәсеп иткән боҙоҡ эштәребеҙ, ҡалб өҫтөн ҡарайта.\nУл ҡара пәрҙә тураһында Аллаһ Әл-Мөтаффифин сүрәһендә әйтте:\n«Кәлләә бәл раанә ғәләә ҡулүүбиһим мәә кәәнүү йәксибүүн».\n«Юҡ, уларҙың ҡылған эштәре, ҡалбтәрен ҡапланы».83/14\nҺәм хәҙистәрҙә лә: «Быларҙың йөрәктәре боҙоҡ эштәр менән ҡарайған, ер өҫтөндә буш ятҡан тутыҡ тимер кеүек» — тип, сағыштырыла.\nҠалбтәрҙе нисек паҡларға, уларға хас булған аҡлыҡты нисек ҡайтарырға?\nҠайһы бер ғалимдар әйттеләр, күңел дауаһына биш нәмәнән торалыр: тәртип буйынса Ҡөръән уҡыу; ашҡаҙанды буш тотоу (ураҙа, әҙ ашау); төнгө намаҙын (тәхәджүд) уҡыу; сәхәр ваҡытында доғалар ҡылыу; изгеләр, ғалим янында ултырыу (улар менән аралашыу).\nҒалимдарҙың береһе әйтте: «Әгәр ҙә бер кеше иртәнге һәм киске ваҡыттарында бөтә иғтибарын, әһәмиәтен Аллаһҡа ғына бирһә, Аллаһы Тәғәлә ул бәндәнең бөтә хәжәттәрен үтәр. Уның бөтә мәшәҡәттәрен юҡҡа сығарыр. Һәм дә ул кешенең Аллаһы Тәғәләгә мөхәббәт өсөн күңелен азат итәр. Телен зекер менән шөғөлләндерер. Ҡальбен һәм ғәмәлен Аллаһы хеҙмәтенә үә итәғәткә бағышлар.\nӘгәр ҙә кемдер иртә менән дә, кисен дә бөтә иғтибарын донъяға бирһә, Аллаһы Тәғәлә уға донъя мәшәҡәттәрен ебәрер, кешене нәфсеһенә тапшырыр. Һәм дә күңелдәге мөхәббәте Аллаһы Тәғәләгә ҡарата түгел, башҡа заттарға ирештерер. Телде Аллаһы Тәғәләне зекер итеү менән түгел, башҡа заттарҙы иҫкә алыу менән шөғөлләндерер. Ғәмәлдәрен Аллаһы Тәғәләгә итәғәт итеү менән түгел, башҡа заттарға хеҙмәт итеү менән мауығыр. Ул зат хайуандан һис бер нәмә менән дә айырылмалы булмаҫ. Аллаһы Тәғәлә ҡаршыһында ул бәндәнең бер ҡиммәте лә юҡтыр.\nБер ғалим әйтте: «Йөрәгеңде, күңелеңде өс осраҡта эҙлә: Ҡөръәне тыңлаған ваҡытта; зекер мәжлестәрендә; яңғыҙ булған ваҡыттарыңда. Әгәр уны ошо осраҡтарҙа тапмаһаң, Аллаһы Тәғәләнән йөрәк бүләк иткәнен һора, сөнки, хаҡиҡәттә һиндә йөрәк юҡтыр».\nФудаил ибн Ғиәд әйткән: Был донъяла әҙгә ҡәнәғәт булмай тороп, һеҙҙең ҡәлбтәрегеҙ имандың тәмен тәтемәҫ. Бөгөн арабыҙҙа иманды тәмен татыусылар бар әле, тип әйтһәк тә, кешеләрҙе күпселеге донъялыҡҡа батҡан Улар Аллаһы Тәғәләне телдән «Яратам» тип әйтһә лә, ысынлыҡта, иман уларҙың телдәренән йыраҡ китмәй. Ҡөръәндә күрһәтелгән аяттар буйынса, иман уларҙың ҡулдарында донъя алып барыр өсөн кәрәк булған уйынсыҡ, ҡорал кеүек. Ә инсан йөрәге – Аллаһ яралтҡан, Илаһи ҡөҙрәт, Илаһи серҙәр сағылыш тапҡан урын. Шуға күрә иң ҙур ғибәҙәт – йөрәктәрҙе яулау. Ә иң ҙур һәләкәт – күңелде ҡырыу.\nАллаһы Тәғәлә «Зәхрәф» сүрәһенең 36-сы аятында әйтә: «Берәй кеше Аллаһыны зекер итмәһә, беҙ уға иптәш итеп шайтанды бағларбыҙ». Һәм дә шайтан кешене нәфсеһе менән аҙырып был фани донъяны матур итеп күрһәтә.\nМәүләнә Руми: «Наҙандарға был хәҡиҡәтте танып белеү яҙмаған. Ҡәлебтәре рухи мәғрифәт менән тулы тәҡүәле әүлиәләр генә ирешә быға!»\nАллаһ Тәғәлә йөрәкте күреүсе, һиҙеүсе, ҡайғыртыусы һәм айырыусы итеп бар ҡылған. Ни сәбәпле бөгөн күңел йөрәктәребеҙ үҙ вазифаһын үтәмәй? Күптәребеҙҙең ҡалб күңелдәре Аллаһ һәм Уның Ҡөръән серҙәре йөрәк аша асылмаған. Улар хаҡҡиҡәтте күрмәйҙәр, был донъяға килеүҙең маҡсатын аңламайҙар. Шуға ла, күп йөрәктәр изгелек ҡылыуҙан бик йыраҡ йөрәйҙәр, улай ғына ла түгел, изге эштәрҙән оялалар. Аҙғынлыҡ, боҙоҡлоп ҡылып, тәүбә итеп үкенәһе урынға, шул ҡылған эштәренән ҡыуаналар, бер-береһенә һөйләп маҡтанышалар. Сәләмәт йөрәк изгелек ҡылһа һөйөнә, аҙғынлыҡ ҡылһа көйөнә. Ауырыу йөрәктә был хистәр юҡ, ул киреһенсә боҙоҡлоҡты яҡшылыҡ тип күрә, шуны ҡылып ҡыуана. Күпме кешеләребеҙ, Аллаһ йорттары булған мәсеттәргә барып, Раббыларына сәждә ҡылыу тураһында уйламай, хатта мәсет тупһаһы аша атлап та инергә лә оялалар.\nҠалбтең сәләмәт булыуы, донъя һәм ахирәт бәхетенә ирешеүгә сәбәп булып тора. Үрҙә иҫкә алған тәкәбберлек, көнсөллөк, ҡаты күңеллелек... был ауырыуҙар менән бәхеткә ирешеп булмай. Ҡиәмәт көнө етеп, бөтә кешеләр ҡәберҙәренән Раббылары ҡаршына хисаб өсөн ҡубарылғаста, бәндәгә сәләмәт йөрәк кенә файҙа бирә.\nХөрмәтле, дин ҡәрҙәштәрем! Раббыбыҙ, беҙгә ҡалбтәрҙе сафлап, дауалап торорға бойора. Был хаҡта Ҡөръәндең күп аяттарында әйтә. Йәмғиәттә, кешеләр араһында сыҡҡан борсоу, проблемаларҙың күпселеге нәҡ ауырыу ҡалбтәрҙән килә. Именлекте, матурлыҡты боҙоусы көнсөллөк, тәкәбберлек, ике йөҙлөлөк, ҡаты бәғерлелек... былар барыһы ла йөрәк сирҙәре, мосолман ҡәрҙәштәрем. Ошо сирҙәрҙән арынмайынса, йәмғиәткә именлекте ҡайтарып булмай.\nرَبَّنَا لَا تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِن لَّدُنكَ رَحْمَةً إِنَّكَ أَنتَ الْوَهَّاب\n«Рәббәнәә ләә түзиғъ ҡулүүбәнәә бәғдә иҙ һәдәйтәнәә үәһәб ләнәә мил-ләдүңкә рахмәтән иннәкә әнтәл-үәһһәәб».\n«Әй Раббыбыҙ, беҙҙе тура юлға күндергәндән һуң, ҡалб-күңелдәребеҙҙе ялғанға ауыштырма, беҙгә Үҙ рәхмәтеңде насип ит, Һин бит йомартлыҡ менән Биреүсе.» 3/8 .\nРаббым Аллаһ, ғәләмдәр Хужаһы, күңелдәребеҙҙе таҙартып, беҙгә һәм Үҙендең һәм илсеңдең саҡырыуын ҡабул итә торған аҡ йөрәктәр насип ит. Һинең көсөң бар нәмәгә лә етә бит. Тәндәребеҙгә һаулыҡ өҫтәп, ҡалбтәребеҙгә нур өҫтөнән нур итеп иман сафлығы өҫтәһәң ине.\nЭй Раббым! Йөрәктәребеҙҙе Һинең Илаһи ризалығыңа алып киләсәк дуҫлығың менән нығыт! Беҙгә Һөйөүеңде бүләк ит, һәм беҙҙең һөйөүебеҙҙе ал, шатландыр беҙҙе! Әмин.\nЭта запись написана автором Назир Сабитов, 17.03.2020 в 17:01, и размещена в категории вәғәздәр. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.\nНамаҙ - 8 997 views


Үҙ әсәбеҙ ожмах ишеген яба\n10 Апрель , 20:15\nБөгөн – апай-ағай, ҡусты-һеңлеләр көнө. Мин ғаиләлә өлкән ҡыҙ, һеңлем, ҡустым бар. Әммә беҙ өс бөртөк кенә үҫһәк тә бер-беребеҙ менән ҡатышмайбыҙ. Һеңлем миңә килмәй, ҡустымдың ғаиләһе менән аралаша Ҡустым да юлы төшһә инә, төшмәһә йөрөй бирә. Нишләп улай тиерһегеҙ? Сөнки өсөбөҙҙөң араны әсәйем бутай. Эйе, эйе, әсәйебеҙ беҙҙең ҡатышып йәшәүҙе теләмәй.\nҺеңлемде миңә, миңә һеңлемде насарлап һөйләй, ҡустыма бөтөнләй икенсе хәбәр еткерә. Ул болғап тик ултырғас, беҙ нисек ҡатышып йәшәйек?! Шулай, берәй байрам булһа, һеңлем балаларға күстәнәсте йәки бүләген пакетҡа һалып ҡапҡаның тотҡаһына элеп китә. Мин дә уның балаларына әйберҙе кеше аша ебәрәм. Шулай бер-беребеҙҙе күрмәмеш тә, белмәмеш булып йәшәйбеҙ. Кешеләрҙең бер туғандары менән ҡатышыуын күрәм дә көнләшеп ҡуям. Ә бына иремдең туғандары улай түгел. Ирешеп, әйтешеп тә алалар, икенсе юлы ҡараһаң, һин дә мин аралашалар.\nӨлкәнәйгән һайын аңлайым: туғанлыҡ ебен өҙгән кеше ожмахҡа инмәй. Үҙ әсәбеҙ беҙгә ожмах ишеген япҡас, нимә эшләргә? Минең дә апай булып, туғандарымды йыйып ултырғым килә. Туғандар араһында дуҫлыҡ булдырыр өсөн миңә нимә эшләргә? Кәңәштәр көтәм.


Росздравнадзор иң мөһим дарыуҙарҙың хаҡтарын иҫәпкә алыу эшен башлай // Иҡтисад | новости башинформ.рф\nРосздравнадзор иң мөһим дарыуҙарҙың хаҡтарын иҫәпкә алыу эшен башлай\n17:56, 18 января 2010 Иҡтисад\nҺаулыҡ һаҡлау һәм социаль үҫеш өлкәһен күҙәтеү буйынса федераль хеҙмәт (Росздравнадзор), Рәсәйҙең һаулыҡ һаҡлау һәм социаль үҫеш министрлығы һәм тарифтар буйынса федераль хеҙмәттең уртаҡ ҡарарына ярашлы, 2010 йылдың 11 ғинуарынан йәшәү өсөн кәрәкле һәм мөһим дарыу сараларының (русса ул жизненно необходимые и важнейшие лекарственные средства (ЖНВЛС) кеүек яңғырай) һатыуға ҡуйылғандағы иң юғары хаҡтарын теркәү, иҫәпкә алыу эшен башлай. Был турала күҙәтеү ведомствоһы матбуғат хеҙмәтенә һылтанып, АМИ-ТАСС хәбәр итә.\nРосздравнадзор етәксеһе, профессор Николай Юргель әйтеүенсә, әлеге көндә етди әҙерлек эштәре башҡарылған. “Дарыуҙары йәшәү өсөн кәрәкле һәм мөһим препараттар иҫәбенә индерелгән фармакомпаниялар был эшкә етди ҡарар һәм Росздравнадзорға тейешле документтарын тиҙерәк еткереү өсөн барыһын да эшләр, тигән өмөттәбеҙ,” – тине Юргель.\nБеренсе ғинуарҙан мөһим дарыуҙарға иң юғары хаҡ яңы алымдар буйынса билдәләнә. Сит ил менән Рәсәй компаниялары өсөн теркәү процедуралары ике төрлө буласаҡ. Үҙебеҙҙең компаниялар өсөн юғары хаҡты етештереүсе регистрацияла теркәгән хаҡ менән һатыуҙағы уртаса хаҡты сағыштырыу юлы менән билдәләйәсәктәр. Ә сит ил компаниялары өсөн дарыуҙың иң юғары хаҡын етештереүсе үҙе ҡуйған хаҡ менән был дарыу препараты теркәлгән илдә уның һатыуҙағы минималь хаҡын, шулай уҡ Рәсәйгә алып ингәндәге уртаса хаҡ күләме менән сағыштырып табасаҡтар.\nДарыуҙарға һатыуҙағы юғары хаҡты йылына бер тапҡыр, беренсе декабргә тиклем киренән ҡарарға мөмкин буласаҡ. Үҙгәрештәр 2010 йылдың 1 ғинуарынан көсөнә инә. Һәм ЖНЛВС исемлегенә индерелгән дарыуҙар 1 апрелгә ҡәҙәр Росздравнадзорҙа теркәлергә һәм хеҙмәт сайтында баҫылырға тейеш.\nБР буйынса Росздравнадзор Идаралығынан «Башинформ» агентлығына хәбәр итеүҙәренсә, улар был йүнәлештә эшләргә әҙер. Контроль-күҙәтеү сараларын яҡын арала башларға иҫәп тоталар.\nТеги: Росздравнадзор Идаралығы хәбәр итә, дарыуға хаҡтарҙы билдәләү


Ҡәһәрле көндәр. (Дүртенсе киҫәк. Дауамы бар.)\n12 Октябрь , 18:26\nКендек бауын эшкәртеп киҫеп баланы ҡулына алды ла, арҡаһынан еңелсә генә ҡаҡҡылағайны теге нәҙек тауыш менән тызылдап та ебәрҙе. Тағы шуға иғтибар итте, баланың маңлай тапҡырының яртыһын һоро миң япҡайны...\nСығып ҡапҡа ауыҙында көткән «Волга»ның арт яғына инеп ултырҙы. Ҡуҙғалып киттеләр. Һаҡалтай башҡаса һүҙ ялғаманы, ауыҙына һыу уртлаған да фаралар һәрмәп яҡтыртҡан юлға тишерҙәй итеп төбәлгән. Бер сәғәт тирәһенән алыҫта уттары балҡыған ҡала күренде, мәгәр машина тау битләүен балҡытҡан нурҙарға сумырға теләмәне, йылға аша һалынған күпергә етәрәк һулға ҡайырылып тигеҙ рәттәргә теҙелгән коттедждарҙы теүәлләп китте лә шуларҙың ҡыҙыл кирбестән һал-ынған ике ҡатлыһының тимер ҡапҡаһына килеп төртөлөп туҡтаны. Ниһайәт Һаҡалтайҙың ҡыҫылған дүрткел эйәге яҙылды:\n– Ошонда йәшәйем.\nУлар машинанан сығыуға ҡапҡа ауыҙында йоҡоло күҙҙәрен ыуа-ыуа сибек кәүҙәле үҫмер күренде. Ул йүгерә-атлай яҡынланы.\n– Тынысмы? - тип һораны Һаҡалтай.\n– Тыныс, тип… хужабикә… Ҡапҡаны асайыммы?\n– Юҡ. Әйҙәгеҙ. - Һуңғы әйтелгәндәр уға төбәлгәйне.\nКоттедждың беренсе ҡатындағы зал эсе зауыҡ менән йыһазландырылғайны: иҙәндә йомшаҡ келәм, түшәмдә тоноҡ янған, әммә бәлләүерен әллә нисә төҫтә балҡытып йылҡылдаған затлы люстра, ҡаршыла йомшаҡ мөйөш, ян-яҡта ҡыҙыл ағ-астан эшләнгән, эсенә ҡиммәтле вазалар урынлаштырылған шкафтар. Бөтә нимә урынында, артыҡлыҡ, йә етешмәгәнлек күҙгә ташланмай. «Ә-ә-ә, аңлашылды, бы-на ни өсөн бая Һаҡалтай уларҙың өй эсен түбәнһетеп күҙәткән икән…» Бындай бай торлаҡҡа тәү тапҡыр ингәнлектән юғалыңҡырап ҡалып туҡталғайны йорт хужаһы икенсе ҡатҡа күтәрелгән баҫҡысҡа ымланы:\n– Ҡатыным унда, әммә эшкә тотонорҙан алда һеҙҙең менән ҡайһы бер нимәләр хаҡында һөйләшеп алаһы бар, кабинетыма рәхим итегеҙ. - Кимәленә шартын тап килтереп был еңел генә «һеҙ»гә күсте.\nСтена ҡырлауындағы кәштәләренә ҡалын китаптар теҙелгән, уртаға өҫтәл, уны тирәләп йомшаҡ ҡәнәфиҙәр ҡуйылған бүлмәгә алып инде. Урынына һеңеп ҡайҡайғас бер быуа һынап текәлде:\n– Бына күрҙегеҙ, - ҡулдарын ян-яҡҡа йәйҙе, - һеҙ уйлағансы ҡурҡыныс кеше түгелмен, әҙәмсә көн итәм.\nСумаҙанын ҡайҙа ҡуйырға белмәй урынында тапанған Нурбикәгә урын тәҡдим итмәне хужа һәм ул ғына ла түгел уның барлығын онотҡандай сикәләрен ҡушуслап ойоп киткәндәй итте. Тегеһе сабырһыҙланып һорарға мәжбүр булды:\n– Миңә эшемде башларғамы?\n– Юҡ! - Шыбырҙап тиерлек әйтелгән тауыш ҡырыҫ һәм ҡырҡыу яңғыраны. - Ҡабаланмағыҙ. Тыңлағыҙ башта. Ҡатыным минән егерме йәшкә йәшерәк. Хата ебәрҙем был тормошта, хата… - Ошо ергә еткәс бирешкәндәй тештәрен шығыр-ҙатты. - Хис-тойғоларға алданып, аҡыл түгел йөрәк ҡушыуына буйһоноп фәхишә-гә өйләндем. Йәнәһе лә гөнаһһыҙ сәскәне бысраҡлыҡтан аралайым инде. Әшәкелек, хаяһыҙлыҡ, хашшаҡ киреһенсә үҙемә килеп һылашты. Кейәүҙә була тороп ҡатыным минең өҫтән йөрөп уйнаш иткән, ауырға ҡалды. Был беҙҙең милләт өсөн ауыр гөнаһ ҡына түгел, ирҙе һанламау, уның юғарылығын түбәнһетеү ҙә. Элегерәк ундай һеперткеләрҙе башҡалар фәһем алһын өсөн башта урам буйлатып йөрө-төп, һуңынан таш менән бәргесләп үлтергәндәр. Йәл, элекке заман түгел. Ҡыҫҡаһы, хәҙер төп бурысығыҙҙы еренә еткереп башҡараһығыҙ, һәм бала… үле килеш тыуа!\n– Ни…нимә тинегеҙ? – Көтөлмәгән бойороҡто аңламағандай тотлоғоп ҡалды.\n– Һеҙ яңылыш ишетмәнегеҙ, бала үле тыуырға тейеш.Ҡурҡмағыҙ, ҡалғаны минең эш, кәрәкле, аҡларлыҡ документтар юллауҙы яйлармын. Әйттем бит, был бала уйнаштан яралған зат.\nТамам шаңҡыны Нурбикә, төшөрөп ебәреүҙән ҡурҡҡандай ҡулындағы сумаҙанын һаҡ ҡына иҙәнгә ҡуйҙы ла быуынһыҙланып эргәһендәге ҡәнәфигә һаҡты.\n– Мин… мин… кеше үлтерә алмайым! Был… был… мөмкин түгел!\n– Уйнаштан яралған зат үҙен әҙәмгә иҫәпләй алмай.\n– Донъяға тыуһа тимәк ул кешегә әүереләсәк… - Көтөлмәгән бәләгә тарыуын асыҡларға теләгәндәй ҡабатланы. - Мине ҡайҙан эҙләп таптығыҙ?\n– Эй, бер ҡатлы йән, әйттем бер тапҡыр, осраҡлы ел алып барҙы мине һеҙгә. Йә, ризамы, ошо эште еренә еткереп атҡарһаң ҡарт көнөңә ҡәҙәр мохтажһыҙ йәшәрһең. Үлтереүгә килгәндә, муйынын быуып тонсоҡтор, тимәйем дә баһа, тап яйын, һәм бөттө китте, һеҙ бит медицина хеҙмәткәре!\n– Ҡатынығыҙ алдында гөнаһҡа бата алмайым…\n– Өндәшмә ары. Беҙ, мосолмандар өсөн ҡатын ирҙең күләгәһе генә, шуға хаҡ мосолмандың ҡатыны фәҡәт ҡаранан ғына кейенеп йөрөргә бурыслы! Бер ҡатлы йән шул күләгәмде яраттым, уға ышандым… Ир булараҡ иң әүәл уйнашсыны үлтерергә тейешмен дә бит, ҡулым бармай. Зөләйхәһеҙ нисек йәшәрмен… һәм һатлыҡ йән менән ары нисек көн итермен, эш бына нимәлә. Ә теге, мине мәсхәрәгә ҡалдырған ир йораты язаһын алды, тулыһы менән алды. Үлтермәнем уны, бары ирлек сифаттарынан ғына яҙҙырҙым. Әйҙә бестерелгән үгеҙ фиғелендә ыҙаланһын ғүмере буйы. - Һаҡалтай бер аҙға ғына тынып ҡалды ла яралы йыртҡыстай ыңғырашты… - Донъялағы иң ҡиммәт нимә тоғролоҡ, ул аҡсаға һатылмай!\n– Бая Гиппократ анты тураһында әйттегеҙ, эйе, бирҙек беҙ уны. Һәр медицина хеҙмәткәренең иң беренсе бурысы - ауырыуҙы үлтереү түгел, уға ярҙам ҡулын һуҙыу, ғазаптарын еңеләйтеү. - Миһырбанлыҡҡа, шәфҡәтлелеккә ҡайтарырға тел-әп өҫтәне. - Һеҙ бит дини кеше!\n– Эйе, дини! Изге китапта ла теләһә ниндәй гөнаһ, көфөр Аллаһы Тәғәлә тарафынан язаһын аласаҡ, тип яҙылған.\nБыл мәлдә Нурбикәлә иҫен йыйып өлгөргәйне. Урынынан торҙо, күлдәк итәктәрен тартыштырҙы:\n– Төнгө ел һеҙҙе яңылыш килтергән, мин һеҙҙең йомошто үтәр кеше түгелмен. Хәҙер үк кире илтеп ҡуйығыҙ!\n– Килешә алманыҡ әләйгәс?\n– Мәйелегеҙ… - Һаҡалтай урынынан ҡалҡты.\n– Һеҙ…һеҙ… минән үс аласаҡһығыҙмы? - Баштағы янауҙы онота алмай һораны.\n– Ҡулымдан күп нимә килә тинем түгелме? - Һаҡалтай һорауға һорау менән яуап ҡайтарҙы.\nШул мәлдә залда улай-былай йүгереп үткән аяҡ тауыштары ишетелде, береһе кабинет ишегенә яҡынланы. Ҡабалан шаҡынылар. Һаҡалтай һиҫкәнеп китһә лә, ығы-зығының сәбәбен төшөнөп алды шикелле, һыртын ҡуйҙы.\nҠара күлдәк кейгән, ҡара шәл ябынған урта йәштәрҙәге ҡатын күренде. Йөҙө борсоулы.\n«Тапҡан бит хеҙмәтсене лә. Торғаны шәүлә, күләгә… », тип уйлап ҡуйҙы Нурбикә.\n– Ниңә рөхсәтһеҙ индегеҙ? - Ҡапыл ҡайырылған хужа ҡаштарын төйөп асыулы екерҙе. Баяғы ише кәкес танау тартыша биреп ҡуйҙы - Күрмәйһеңме, миндә бит ҡунаҡ бар!\n– Хужабикәнең, ҡатынығыҙҙың хәле ҡырҡа насарланды. - Баҙнатһыҙ яуап ишетелде.\n– Насарланһа, бында минең ни ҡыҫылыш, бала табыу йортона алып барығыҙ, икенсе машина гаражда тора.\n– Мөмкин түгел, толҡаттың һыуы китте. Акушерканы бында саҡыртайыҡ. Зинһар…\n– Бар сыҡ!\nҠатын тауыш-тынһыҙ ғына баҫырға тырышып ишек артында юғалғас Һаҡалтай тишерҙәй итеп Нурбикәгә төбәлде.\n– Мин барыбер һеҙ әйткәнде эшләмәйәсәкмен! - Нурбикә баҫҡан урынынан ҡымшанманы.\n– Бар, туранан-тура бурыстарығыҙҙы башҡарығыҙ. Шуның өсөн алып килдем бит!\n– Баланы ҡабул ғына итәм…\n– Ни сәбәптән юлыҡтым әле һеҙгә?! Теләһәгеҙ ни ҡылығыҙ, тик мине тыныслыҡта ҡалдырығыҙ берүк! Үтенәм… - Һаҡалтай ярһыған үгеҙҙәй үкерҙе лә арты менән боролоп ике ҡолағын томаланы.\nИкенсе ҡаттағы йоҡо бүлмәһендә йүгергеләгән теге, хеҙмәтсе-күләгә кәрәк-яр-аҡты әҙерләп бөткәйне. Ул инеп күп тә тормай тулғаҡ ғазабынан ҡара тиргә төшөп тырпырап ятҡан ҡатын ауырлыҡһыҙ бушанды.\nКендек бауын эшкәртеп киҫеп баланы ҡулына алды ла, арҡаһынан еңелсә генә ҡаҡҡылағайны теге нәҙек тауыш менән тызылдап та ебәрҙе. Тағы шуға иғтибар итте, баланың маңлай тапҡырының яртыһын һоро миң япҡайны.


Нанак — Башҡорт Википедияһы\nГуру Нанак Дэв (кб.-пандж. ਗੁਰੂ ਨਾਨਕ ਦੇਵ, Gurū Nānak Dēv IAST; 15 апрель 1469(14690415) — 22 сентябрь 1539) — сикхизм диненә нигеҙ һала һәм Ун Сикх гуруһының беренсе сикх гуруһы (дини остазы). Башҡа исемдәре һәм титулдары күп. Пенджабта уны сикхтар ғына түгел, шулай уҡ индустар һәм мосолмандар хөрмәт итә.\nкб.-пандж. ਗੁਰੂ ਨਾਨਕ ਦੇਵ\n15 апрель 1469\nНанкана-Сахиб[d], Дели солтанаты\nКартарпур[d], Бөйөк Моголдар империяһы\nSri Chand[d] һәм Lakhmi Das[d]\n2 Сикхизмдың өс теләге\nГуру Нанаканың тәржемәи хәле Джанамсакхи (Janamsākhīs) тип аталған әҫәрҙә тупланған. Иң билдәле тәржемәи хәлен Нанаканың үлеме алдынан Бхай Бала яҙа. Әммә тәнҡит кәйефле ғалимдар был тәржемәи хә стиле һәм теле буйынса уның үлеменән һуңғы осорға ҡарай тип иҫәпләй.\nБхай Гурдас әҫәре шулай уҡ гуру Нанаканың үлеменән һуң төҙөлгән һәм әҙерәк ентеклектәрҙән тора, әммә уны сикхтар юғары баһалай һәм ышаныслы тип иҫәпләй.\n1469 йылдың 15 апрелендә индустарҙың Кхатри кланына ҡараған Беди ғаиләһендә тыуған. Уның атаһы Мехта Калу патвари — ерҙәрҙән иҫәп-хисап килемен яһаусы хөкүмәт чиновнигы була. Ул мосолман ер биләүсеһе Рай Булларҙа эшләй. Нанактың әсәһе Мата Трипта тип аталған, Нанактың шулай уҡ өлкән апаһы Биби Нанки була.\nСикх традицияһы буйынса бер мәл Нанак юғала, һәм барыһы ла уны Кали Бейн йылғаһына һыу инеп йөрөгәндә батып үлгән, тип иҫәпләй, әммә өс көндән һуң ул ҡайта, һәм бөтә һорауҙарға бер генә яуап бирә: «юҡ, Унда хинду ла, унда мосолмандар ҙа юҡ» (панджаби: hindū nā kō nā musalmān kō"). Ошо мәлдән Нанак үҙенең тәғлимәтен тарата башлай, һәм был сикхизмдың башы тип иҫәпләнә. Күп меүләгән саҡрымдар үтеп, ул дүрт ҙур сәфәр ҡыла, уның аныҡ маршруты бәхәсле булып ҡала. Тәүге сәфәренең маҡсаты Бенгалия һәм Ассам, икенсеһе — Тамил-Наду аша Цейлон, өсөнсөһө — төньяҡҡа Кашмир, Ладакх һәм Тибет, һуңғыһы —Бағдад һәм Мәккә.\nНанак Батала ҡалаһынан дөгө менән сауҙа итеүсе Мулчанд Чондың ҡыҙы Сулакниға өйләнә. Улар ике улы була. Өлкән улы Шри Чанд[en] үҙенә бикләнгән аскет булып китә. Кесе улы Лакшми Дас тулыһынса донъяуи мәшәҡәттәргә бирелә. Нанак ике улы ла гуру статусын мираҫ итеп алып ҡала алмай тип иҫәпләй.\nСикхизмдың өс теләгеҮҙгәртергә\nСултампурҙа Нанак сикхизмдың өс ҡағиҙәһен төҙөй:\nСимран[en] һәм Наан Джапна[en] — Аллаһҡа медитация практикаһы һәм Аллаһтың исеме менән махсус мантра-доғалар йырлау — Вахегуру[en].\nКират Карни[en] — Аллаһтың фатихаһын һәм бүләген ҡабул итеп, бөтә сикхтар үҙҙәренең йорттарында йәшәһендәр, хужалыҡ алып барһындар һәм үҙенең физик һәм аҡыл хеҙмәте менән үҙҙәрен тәьмин итһендәр.\nВанд кай Шако[en] — сикх общинаһы менән мөлкәтенән бүлеү.\nНанак садху индуистары менән\nГуру Нанак фрескаһы\nhttps://ba.wikipedia.org/w/index.php?title=Нанак&oldid=1036546 ҡабул ителгән\nПоследний раз редактировалась 24 май 2021 в 15:59\nБыл бит һуңғы тапҡыр 15:59 24 май 2021 үҙгәртелгән.


Түҙемлектең сиге юҡ - GTRK.TV — Новости Уфы и РБ\nТүҙемлектең сиге юҡ\n15 мая 2017 ГТРК «Башкортостан»\nТүҙемлектең сиге юҡ.\nЧерниковка биҫтәһендәге күп ҡатлы йорттарҙың берһендә капиталь ремонт 2043-сө йылда ғына көтөлә. Был ваҡытҡа тиклем бина емерелеп бөтмәҫме? Ә Өфөнөң ҡайһы бер урамдарындағы күп ҡатлы йорттар капиталь программаһына ингән дә инде. Махсус программаға тиҙрәк эләгер өсөн ни эшләргә? Рәмзиә Әбишина был йортта утыҙ йылдан ашыу йәшәй. Ошо ваҡыт эсендә торлаҡҡа бер тапҡыр ҙа ремонт эшләнмәне, ти ул.\nКалинин урамында урынлашҡан йорт 1953-сө йылда төҙөлгән. Бында йәшәүселәр әйтеүенсә, торлаҡ 2011-се йылдан бирле капиталь ремонт эшләү өсөн сиратта тора. Стеналар аша ел өрә, ҡышын иҙәнгә баҫырлыҡ түгел, хатта беренсе ҡатҡа тупраҡ ингән, тип зарлана йәшәүселәр.\nЯмғырлы көндәрҙә түбәнән тамсы тамып фатирҙа йыл әйләнәһенә дым еҫе бөтмәй, ти Вячеслав Николайчук.\nБилдәле булыуынса, 1953-сө йылда сафҡа индерелгән йортто тулыһынса төҙөкләндереү 2043-сө йылда ғына көтөлә. Тимәк 100 йылға бер тапҡыр ремонт эшләнәсәк. Был ваҡытҡа тиклем бина бөтөнләй емерелеп бөтмәҫме икән, тигән һорау борсой халыҡты.\nКалинин урамындағылар һаман сират көтөп интекһә, Өфөнөң Сәғит Агиш урамында йәшәүселәр өйҙәренең төҙөкләнеүен күреп ҡыуана. Бина хатта тышҡы яҡтан да йылытыла.\nЙорттарҙы махсус материалдар менән йылытыу, электр энергияһына тотонолған аҡсаны янда ҡалдырырға ярҙам итәсәк, ти төҙөүселәр. Капиталь ремонт программаһына күп ҡатлы 1 мең 203 йорт индерелгән. Төҙөкләндереү эштәрен алып барыу өсөн 45 ойошма һайлап алынған.\nКапиталь ремонт эшләүҙәге тотҡарлыҡтарҙы белгестәр фатир хужаларының йортто төҙөкләндереү өсөн тәғәйенләнгән аҡсаны ваҡытында түләмәүендә күрә.\nБашҡортостанда быйыл капиталь ремонтҡа халыҡтан йыйылған 2 миллиард 700 миллион һум аҡсаны тотоноу ҡарала. Уҙған йылда план арттырып үтәлгән, быйыл да 1 меңдән ашыу йортто тәртипкә килтереү ҡарала.\n15 мая Ғаиләләге тәүге сабыйға 300 мең һум\n15 мая Башҡортостан Бөтә Рәсәй урманды тергеҙеү акцияһына ҡушылды


Ғайсаны үҙеңдең шәхси Ҡотҡарыусың тип ҡабул итеү нимәне аңлата?\nИң элек, һеҙ нисек яуап биргәнсе, был һорауҙы аңлатырға, рөхсәт итегез. Иң башта, кем ул Ғайса Мәсих, нимә ул «шәхси» һәм «Ҡотҡарыусы» тигән һүҙҙәрҙе асыҡларға кәрәк.\nКем ул Ғайса Мәсих? Күптәр Ғайса Мәсихте яҡшы кеше, бөйөк уҡытыусы һәм хатта Алла пәйғәмбәре тип иҡрар итәләр. Ғайсаны был ысынлап та һүрәтләй, тик ысынында Уның Кем булғанын билдәләмәй. Изге Яҙмала әйтелгәнсә, Ғайса кеше тәнле Алла, йәғни Алла кешегә әүерелә (Яхъя 1:1,14). Алла ергә, беҙҙе уҡытыу, һауыҡтырыу, төҙәтеү, кисереү... һәм беҙҙең өсөн үлергә төшкән! Ғайса Мәсих - Алла, Булдырыусы һәм Ҡөҙрәтле Хоҙай. Һеҙ бындай Ғайсаны ҡабул иттегеҙме?\nКем ул Ҡотҡарыусы, һәм ни өсөн беҙ Уға мохтаж? Изге Яҙмала әйтелгәнсә, беҙ барыбыҙ ҙа гонаһ ҡылдыҡ, һәм бер генә тәҡүә кеше лә юҡ (Римдарға 3:10-18). Үҙебеҙҙең гонаһыбыҙ арҡаһында беҙ Алланың асыуы һәм язаһына лайыҡбыҙ. Ә мәңгелек һәм сикһеҙ Аллаға ҡаршы ҡылған гонаһтарыбыҙ өсөн ғәҙел язаға тартыу ғына, сикһеҙ яза буласаҡ (Римдарға 6:23; Асылыш 20:11-15). Шуға күрә беҙ Ҡотҡарыусыға мохтаж!\nҒайса Мәсих ергә төштө һәм беҙҙең урынға үлде. Уның, кеше тәнле Алланың үлеме, беҙҙең гонаһтарыбыҙ өсөн сикһеҙ түләү булды (2 Коринфтарға 5:21). Ул, беҙҙең ҡылыҡтар өсөн, һәм беҙгә быны эшләргә тура килмәһен тип яза алып үлде (Римдарға 5:8). Ә Ғайсаның үленән терелеүе, беҙҙең гонаһтарҙы йолоп алыр өсөн етәрлек тип, иҫбат итте. Тап шуның өсөн Ғайса – беҙҙең берҙән – бер Ҡотҡарыусы (Яхъя 14:6; Ғәмәлдәр 4:12)! Һеҙ Ғайсаға үҙ Ҡотҡарыусығыҙ тип инанаһығыҙмы?\nҒайса һеҙҙең «шәхси» Ҡотҡарыусығыҙмы? Күпселек кешеләр мәсихселеккә, ғибәҙәтханаға барыу, йолаларҙы үтәү һәм билдәле гонаһтарҙан тыйылыу, тип ҡарай. Әммә был ғына етмәй. Ысын мәсихселек – ул Ғайса Мәсих менән шәхси мөнәсәбәттә булыу. Мәсихте шәхси Ҡотҡарыусы тип ҡабул итеү, беҙ Уға шәхси инанабыҙ тигәнде аңлата. Бер кем дә башҡаларҙың иманы аша ҡотола алмай һәм бер кем дә тик яҡшы ғәмәлдәр ҡылып ҡына кисереү ала алмай. Ҡотолоу өсөн берҙән-бер юл – ул Ғайсаны үҙ Ҡотҡарыусың тип шәхси ҡабул итеү, Уның үлеме һеҙҙең гонаһтарығыҙ өсөн түләү, ә Уның терелеүе мәңгелек тормошҡа гарантия, тип инаныу (Яхъя 3:16). Ғайса һеҙҙең шәхси Ҡотҡарыусығыҙмы?\nӘгәр һеҙ Ғайса Мәсихте үҙ Ҡотҡарыусығыҙ тип ҡабул итергә теләйһегеҙ икән, Аллаға түбәндәге һүҙҙәрҙе әйтегеҙ. Иҫегеҙҙә тотоғоҙ: доға үҙе ҡотолоуға килтермәй, ни бары һеҙҙең Ғайса Мәсихкә булған иманығыҙ, һеҙҙе гонаһтарығыҙҙан ҡотҡара ала. Был һүҙҙәр – ни бары, һеҙгә ҡотолоу тәьмин итеүсе Алланың, һеҙҙәге Уға ҡарата булған яратыу һәм рәхмәт белдереү тойғоһоноң, ябай аңлатмаһы. «Аллам! Мин Һинең алда гонаһ ҡылыуымды таныйым һәм язаға лайыҡ икәнемде аңлайым. Шуға күрә, мин кисереү алһын өсөн, Ғайса Мәсих минең урынға яза алды. Мин үҙемдең гонаһтарымды Һиңә тапшырам һәм инанам, Һин - минең ҡотолоу юлым. Миңә булған мәрхәмәтең һәм кисереүең өсөн рәхмәт Һиңә! Амин!»


Эскелек юл фажиғәһенә килтергән\n17 Июнь , 12:16\nТранспорт сараларына бәйле аварияларҙың төп сәбәбе - юл хәрәкәте ҡағиҙәләрен тупаҫ боҙоп, саманан тыш тиҙлекте арттырыу, ҡаршы һыҙатҡа сығыу һәм, әлбиттә, иҫерек көйөнсә руль артына ултырыу. Хәйер, эскән килеш транспорт менән идара итеүҙең ниндәй ауыр эҙемтәләргә алып килеүен, төҙәтә алмаҫлыҡ хаталарға сәбәп булыуын күпселек водителдәр төшөнөп етмәй, ахырыһы. Юҡһа, йылдың-йылы был йәһәттән ҡанундар ҡәтғилләшә барыуға ҡарамаҫтан, юлдарҙа иҫерек водителдәр һаны артмаҫ ине.\nОшо йылдың 14 апрелендә 36 йәшлек ир иҫерек килеш Магнитогорск - Белорет йүнәлешендә Ваз 2110 автомобиле менән идара итә. Водителдән тыш транспорт сараһында йәнә өс пассажир ҙа була. Төнөн шәп тиҙлек менән барған автомобиль Стәрлетамаҡ - Белорет - Магнитогорск автоюлының 241-се саҡрымында боролошта ҡаршы һыҙатҡа сыға һәм бер нисә тапҡыр әйләнеп, юл ситенә түңкәрелә.\nАвария һөҙөмтәһендә автомобилдең алғы ултырғысында барған 1995 йылғы егет баш һөйәге йәрәхәтенән шунда уҡ һәләк була. Артҡы ултырғыстағы 1979 йылғы ирҙең һаулығына ла ҙур зыян килә. Өсөнсө пассажир еңелсә йәрәхәттәр менән ҡотола. Юл-транспорт ваҡиғаһынан һуң енәйәт урынын ташлап ҡасҡан водитель иһә тиҙҙән юл-патруль хеҙмәте инспекторҙары тарафынан ҡулға алына.\nАвария сәбәпсеһе һөйләүенсә, ул таныштары менән эш буйынса Магнитогорск ҡалаһына барған. Ҡайтҡан саҡта ямғыр башланып, томан ҡалҡа һәм улар аҙаша. Көн торошоноң яҡшырыуын көтөп, ирҙәр автомобиль салонында спиртлы эсемлектәр эсә.\nКеше үлеменә алып килгән юл-транспорт ваҡиғаһы өсөн 36 йәшлек водителгә ҡарата РФ Енәйәт кодексының 264-се статьяһына (4-се бүлек, “а”, “б” пункттары) ярашлы енәйәт эше ҡуҙғатылған. Ир һаҡ аҫтына алынған.\nСпиртлы эсемлектәр ҡулланып, руль артына ултырыуҙың ни ҡәҙәр ҡот осҡос эҙемтәләргә алып килеүен, үҙеңдең, эргә-тирәләгеләрҙең яҙмышын пыран-заран килтереүен онотмаһаҡ ине.\nрайон буйынса эске эштәр идаралығының тәфтиш бүлексәһе начальнигы, юстицияның өлкән лейтенанты.


«Транснефть – Урал» акционерҙар йәмғиәте “Хәтер баҡсаһы” халыҡ-ара акцияһында ҡатнашты\n27 Апрель , 17:05\n«Транснефть – Урал» акционерҙар йәмғиәте йыл да төрлө акцияларға ҡушыла. Бына быйыл да акционерҙар йәмғиәтенең төрлө өлкәләрҙәге филиалдары “Хәтер баҡсаһы” халыҡ-ара акцияһында ҡатнашты.\nИдара итеү аппараты хеҙмәткәрҙәре һәм Черкассы нефть үткәргестәр идаралығы Өфө районы Чесноковка ҡасабаһында урынлашҡан Вознесенский сиркәүе янына 70-тән ашыу ҡарағай үҫентеләрен ултырттылар. Туймазы нефть идаралығы хеҙмәткәрҙәре лә был акцияға дәррәү ҡушылды. Улар Туймазы һыуһаҡлағысы ярына- Туймазы фронтовиктары иҫтәлегенә барыһы 6 мең ағас ултыртты.\nШулай уҡ был акцияла Арлан нефть идаралығының йәш белгестәре Иҫке Ҡалтасы ауылының ветерандар обелискыһына иҫтәлек ағастары- алмағас үҫентеләрен ултыртыуҙы республика йәмәғәт хәрәкәте бүлексәләре ирекмәндәре менән берлектә ойошторҙо.\n“Хәтер баҡсаһы” халыҡ-ара акцияһы ҡушылыуҙар тағы ла май баштарында дауам итәсәк. Өфө районының Черкассы ауылы паркында аллея булдырыуҙа аварияларҙы иҫкәртеү һәм бөтөрөү буйынса махсус идаралыҡтың хеҙмәткәрҙәре ҡатнашасаҡ. Әйткәндәй, был паркта үткән йылда ғына “Транснефть-Урал” акционерҙар йәмғиәте ярҙамы менән Бөйөк Ватан һуғышында ҡатнашыусылары , Советтар Союзы геройҙары - Косолапов Ф.М, Кулаков П.А. һәм Дан орденының тулы кавалеры Едренкин М.А. арналған бюсттар ҡуйылды.\n"Хәтер баҡсаһы" акцияһының маҡсаты – Бѳйѳк Ватан һуғышында һәләк булған 27 миллион ватандаштарыбыҙ хѳрмәтенә 27 миллион тѳп ағас ултыртыу.\nӘйҙәгеҙ,һеҙ ҙә беҙҙең кеүек был акцияла ҡатнашығыҙ, күмәкләп ағас ултыртыу-изге эш!


Ситтән сараһыҙҙың көнөнән күсеп килгән 120 ғаилә тиҙҙән\nторлаҡлы буласаҡ. Улар өсөн йорттар Өфө ҡалаһы Октябрьский районының "Нағай" биҫтәһендә төҙөләсәк.\nМәсьәләнең ошолай хәл ителеше уҙған йыл аҙағында Швейцари я менән Башҡортостан Хөкүмәттәре араһында халыҡ - ара килеше үҙәр сиктәрендә ҡасаҡтар өсөн ҡасаба төҙөү тураһында ҡарарға\nярашлы мөмкин булды. Килешеүгә ярашлы, быйыл 31 декабргә ти клем ҡасабаның инженер инфраструктураһы эшләнергә тейеш. Әле ге ваҡытта унда ер бүленгән, төҙөлөш проекты эшкәртелгән, га з үткәргес һалынған, электр үткәрелә.\n"Был проект беҙҙең өсөн бик ҡиммәткә төшә", - ти Швейцар ия илселегенең координация бюроһы директоры урынбаҫары Дорот ея Кольде. - Шуға күрә һалынған средствоның нимәгә тотонолға нын беҙ ентекле күҙәтеп барабыҙ".\nӨфөлә меңәрләгән кеше трлаҡһыҙ яфа сиккәндә, ситтән килеү селәр өсөн тотош бер ҡасаба төҙөү дөрөҫмө һуң Әммә бында һү ҙ ниндәй ҙә булһа сәбәп менән республиканан ситкә сығып китк ән һәм һуңынан кире әйләнеп ҡайтырға мәжбүр булған ватандашт арыбыҙ хаҡында бара. Һуңғы ун йылда ғына Башҡортостанға 450 мең кеше ҡайтты. Уларҙың өстән ике өлөшө - Рәсәй төбәктәренә н, ҡалғандары - элекке СССР республикаларынан.\nБашҡортостан менән Швейцария араһында әлеге төҙөлөшкә бәй ле хеҙмәттәшлектең 2002 йылда уҡ башланыуын әйтеп үтергә кәр әк. Швейцария рәсәйҙә һәр төрлө социаль программаларҙы тормо шҡа ашырыуҙы уҙған быуаттың 1992 йылынан уҡ алып бара. Ул са ҡта хеҙмәттәшлект еөс йүнәлештә - урта һәм кесе эшҡыуарлыҡты\nүҫтереү, гражданлыҡ йәмғиәте төҙөү һәм экология өлкәләрендә\nүҫтереү юлы билдәләнгәйне. Ҡасаҡтар йәмғиәте менән эш 2000 йылда башланды. Швейцария өсөн был Рәсәй күләмендә финанс йә һәтенән иң ҡеүәтле проект иҫәпләнә, сөнки ул ҡасаба һалыуға 500 мең франк бүлә.


24 сентябрҙә арҙаҡлы милләттәшебеҙ, башҡорт теле ғилеменә нигеҙ һалыусыларҙың береһе, Һамар башҡорто Ғәббәс Дәүләтшиндың тыуыуына 129 йыл тулды. Ул - беренсе башҡорт әлифбаһы авторҙашы, тәүге орфография һүҙлеге һәм юғары уҡыу йорттары өсөн башҡорт теле әсбабы авторы .\nҒәббәс Дәүләтшин Һамар губернаһы, Николаев өйәҙе Ташбулат-Күстән (хәҙерге Һамар өлкәһе, Оло Глушица районы, Таш-Күстән ауылы) ауылында тыуған.\n18 сентябрҙә ғалимдың тыуған ерендә, Оло Глушица районының Таш-Күстән ауылында ғалимдың тыуған көнө айҡанлы, уны иҫкә алыу сараһы ойошторолдо. Унда район вәкилдәре, ауыл халҡы, Һамар өлкәһе башҡорттары ҡоролтайы ағзалары, әүҙем милләттәштәребеҙ ҡатнашты. Ғәббәс Дәүләтшин рухына бағышлап, доға уҡылды, яҡташтары уның ҡаҙаныштарын иҫкә алды.\n2020 йылда Өфө ҡалаһында, Башҡорт дәүләт университетының роман-грек филологияһы факультеты бинаһында билдәле шәхес Ғәббәс Дәүләтшинға таҡтаташ асылғайны. Уны асыу тантанаһында ғалимдың туғандары, Һамар өлкәһе Таш-Күстән ауылынан яҡташтары, республиканың ғалим-филологтары, тарихсылары, БР Мәҙәниәт, Мәғариф һәм фән министрлыҡтары, БР Яҙыусылар союзы ағзалары ҡатнашты.\nХәҙер инде Башҡортостандың халыҡтар дуҫлығы йортоноң «Ата-бабалар ауазы» грант проектына ярашлы, ғалимдың тыуған яғында, Һамар өлкәһенең Ҙур Глушица ауылында, уға һәйкәл ҡуйыласаҡ. Һәйкәл скульпторы — Башҡортостандың атҡаҙанған рәссамы, С.Юлаев исемендәге дәүләт премияһы лауреаты Хәниф Хәбибрахманов.\nҺәйкәл асыу тантанаһында Һамарҙан, Башҡортостан Республикаһынан почетлы ҡунаҡтар, төрлө милли ойошма вәкилдәре ҡатнашасаҡ.\nҺәйкәл асыу тантанаһын Башҡортостандың визит карточкаһы булған «Мираҫ» йыр-бейеү фольклор ансамбленең сығышы биҙәйәсәк.


«Алексеевка» совхозы иртә өлгөрөүсе кәбеҫтә ултыртыуға төштө // Иҡтисад | новости башинформ.рф\n«Алексеевка» совхозы иртә өлгөрөүсе кәбеҫтә ултыртыуға төштө\n16:27, 5 мая 2011 Иҡтисад\n«Алексеевка» совхозының йәшелсә үҫтереүселәре 2,5 гектар иртә өлгөрөүсе кәбеҫтә үрсетмәһен асыҡ грунтҡа ултыртты. Иртә өлгөрөүсе сорттар совхозда 3 гектарҙы биләргә тейеш. Ямғыр йәшелсәселәр планына үҙгәрештәр индерә, шул уҡ ваҡытта ул үҫентеләрҙең ялғанып үҫеп китеүе өсөн бик ҡулай. Шуға күрә, мөмкинлеккә ҡарап бында кәбеҫтә ултыртыуҙы дауам итәләр һәм бөгөн кискә табан кәбеҫтә плантацияһын 4,5 гектарға еткерергә ниәтләйҙәр.\nАсыҡ грунтҡа кассета алымы менән ултыртыу өсөн 1 миллион 800 дана үрсетмә үҫтерелгән. Совхозда иртә өлгөрөүселәренән алып һуң өлгөрә торғандарына тиклем йәмғеһе алты сорт үҫтереләсәк. Үрсетмәләрҙе ултыртыу ике МТ-2 ярымавтоматтары ярҙамында алып барыла. Был йәшелсәселәр хеҙмәтен еңелләштерергә һәм эште сифатлы башҡарырға мөмкинлек бирә. Үҫемлекселек цехы начальнигы вазифаһын башҡарыусы Нәзир Фәтҡуллин һүҙҙәренсә, йәмғеһе 45 гектарҙа кәбеҫтә ултыртыласаҡ, ә үрсетмәләрҙе асыҡ грунтҡа ултыртыу эштәрен ун көн эсендә теүәлләргә уйлайҙар. Совхоз тәүге кәбеҫтә күсәндәре уңышын Өфө халҡы өҫтәлдәренә 20 июндә оҙатасаҡ.\nБөгөн иһә хужалыҡта картуф ултыртыла башланы. Икенсе икмәккә совхозда 100 гектар бүленгән.\nТеги: ауыл хужалығы, сәсеү кампанияһы, үҫемлекселек


Һарыҡ йөнөн Һиндостанға эспортлайбыҙ\n13 Ғинуар 2021, 14:31\n2020 йылда бер нисә предприятие Һиндостанға һәм Болгарияға һарыҡ йөнөн оҙатыуға килешеү төҙөнө, тағы ла бер нисә килешеү буйынса һөйләшеүҙәр алып барыла. Был төбәк эшҡыуарҙарҙың ил етәксеһе Владимир Путиндың май указдары менән раҫланған «Халыҡ-ара хеҙмәттәшлек һәм экспорт” милли проектында ҡатнашыуы һөҙөмтәһендә мөмкин булды.\nБашҡортостан инде бер нисә йыл Һиндостанға йөн экспортлай. Сеймал йөк машиналары менән Новороссийск портына илтелә, һуңынан диңгеҙ аша Һиндостанға ебәрелә. Һиндостанға оҙатыу өсөн 54 тоннанан артыҡ ауырлыҡтағы йыуылмаған һарыҡ йөнө партияларын "Йөн сәнәғәте" компанияһы һәм В.П.Андреев бәләкәй эшҡыуарлыҡ ойошмаһы әҙерләгән.\nРеспубликаның Россельхознадзор ойошмаһы тауар ебәреү өсөн экспорт ветеринария сертификаты биргән. 2020 йылдың көҙөндә республиканың Экспортҡа ярҙам итеү үҙәге урындағы эшҡыуарҙар өсөн Һиндостанға бизнес-сәйәхәт ойошторҙо.


7 май – Радио көнө // Йәмғиәт | новости башинформ.рф\n16:10, 7 мая 2014 Йәмғиәт\nБөгөн Рәсәйҙә Радио көнө билдәләнә, уны бөтә элемтә тармағы хеҙмәткәрҙәре байрам итә.\n1895 йылдың 7 майында Рәсәй физигы Александр Попов тәүге радиобәйләнеш сеансы булдырып донъяға беренсе радиоалғысты күрһәтә.\nТәүге тапҡыр был дата тантаналы рәүештә 1925 йылдың майында билдәләнә. Алдағы түңәрәк даталар беленмәй үтеп китә. Уны шул дәүерҙә Рәсәйҙә барған ҡатмарлы сәйәси хәлдәр менән аңлатып була. Радионың 20 йыллығы Беренсе донъя һуғышы сығыу менән тап килә, 25 йыллығы ваҡытында илдә Граждандар һуғышы бара.\nРадионың ярты быуат юбилейы ваҡыт буйынса фашистик Германияны еңеү менән тура килә. 1945 йылдың 2 майында Александр Попов уйлап тапҡан радионың 50 йыллығын байрам итеү тураһында СССР Халыҡ Комиссарҙары Советының Ҡарары сыға. Йәмғиәттең мәҙәни һәм сәйәси тормошонда һәм ил оборонаһында радионың ролен иҫәпкә алып хөкүмәт йыл һайын 7 майҙа Радио көнөн билдәләргә ҡарар итә.\nПоповтың исемен Рәсәйҙә генә беләләр. Киң танылыуҙы Гульельмо Маркони яулай, ул Александр Поповтың уйлап сығарылған нәмәһен күрһәткәндән бер йыл үткәс кенә Бөйөк Британияның телеграф ведомствоһы хеҙмәткәрҙәренә, армия һәм адмиралтейство вәкилдәренә «үткәргесһеҙ телеграфтың» эшен күрһәтә. Әгәр Поповтың эше тураһында киң билдәле булмаһа, Маркони тажрибәһенең тасуирламаһы донъя ғилеме һәм техникаһының бөйөк асышы булараҡ бөтә гәзиттәрҙә баҫыла.\nӘлеге ваҡытта радиоэлемтә үҙ үҫешендә оҙон юл үткән, бөгөн элемтә технологиялары көндәлек тормоштоң айырылғыһыҙ өлөшө булып тора.\nЗаманса мәғлүмәт бумы – бер нисә быуын ғалимдар, инженерҙар, техниктарҙың, элемтә тармағы менән яҙмышын бәйләгән барыһының да хеҙмәт һөҙөмтәһе. Радио көнөн телевидение, радиотапшырыуҙар, почта, элемтә хеҙмәткәрҙәре һәм башҡаларҙың байрамы тип ҡыйыу атарға мөмкин. Илдә барған мөһим ваҡиғалар тураһында оператив хәбәр еткереүсе, кешелек эштәрен һәм фекерҙәрен берләштереүсе бөтәһенең дә.\nБашҡортостан элемтә үҫтереү буйынса алдынғы төбәктәрҙең береһе булып тора. Һуңғы йылдарҙа республикала һауа линияларын кабелгә, шул иҫәптән оптикка алмаштырыу буйынса ҙур эш башҡарылды. Улар бөтә Башҡортостандың район үҙәктәрен һәм ҡалаларын тоташтыра. Бынан тыш, республиканың бөтә ҡалаларында тиерлек, шулай уҡ бер төркөм район үҙәктәрендә телерадиостудиялар бар.\nТеги: иҫтәлекле даталар,радио


ТЕОДОЗИО СЕБАСТОПОЛ Ялт Вк СИМФЕРОПОЛ - Видео чат №1 - егет йәки ҡыҙ менән танышып онлайн!\nТЕОДОЗИО СЕБАСТОПОЛ Ялт Вк СИМФЕРОПОЛ\nЯҙа, мин бәхетле кеше булмаҫ\nАктив берләшмәләр һәм ҡырымда уның Өсөн берҙән-бер ситтә таныштырҙыӘгәр һеҙ теркәлергә теләйһегеҙ һәм Яңылыҡтар һеҙ көткәнде белдем мин Һеҙгә инеп булманы, уның ҡарауы Һеҙ бында табырға мөмкин. Көн һайын беҙ үҙеңде ышандырыу, Бер-береһен табып, тип бик Күп кеше килә. Шулай уҡ, әгәр эҙләп түгел, Мөмкинлек булғанда, һеҙгә эҙләргә тип, Һеҙ, аласыз берләштерергә, уҡыу һәм Подписчиктәр өсөн мәғлүмәт еткерҙе, хакимиәттең Фекеренсә, был фекере менән тап Килмәүе мөмкин түгел, шул, кем Миңә уларҙы хәбәрҙәр ебәреп баҫтырып сығарғайны. Бөтә хәбәрҙәре, сайтҡа урынлаштырыу, уларҙың Авторҙары яуаплы бары тик милекте Аҫтында урынлашҡан һәм тулыһынса ҡушыла.\nВульгарность ғына түгел ебәреү\nЯрашлы рәүештә, ниндәй зыян килтергән Өсөн яуаплылыҡ дәрәжәһе һәм абруйын Мыҫҡыл һәм хакимиәте исеменән. Әммә ғәфү үтенеү хакимиәте менән Бәйләнеш оҙайлылығы һәр шәхси килтерә, Улар туранан-тура йәки ситләтеп Йәки мыҫҡыл хисе ҡағылды. Бөтә хәбәрҙәрҙе, ҡатнашҡан ебәрҙе. Присылка хакимиәте төркөмө өсөн яуаплы Түгел, сюжет, һүрәтләү, фотолар, һәм, Билдәле, билдәһеҙ, кем буласаҡ улар Бармы-сер булмаһа ғаиләһе, шәхси Тормошо, йәки яла яғып мыҫҡыл. Минең исемем-Наталья, иң яҡшы Йәш кеше менән һөйләшергә, аралашырға Яратам мин, поход, матур, аҡ Йәки бер ни тиклем йәки Ябай сәй эсергә ярата виски Мин бик романтичный, яҡшы юмор Тойғоһо менән.\nМенән бушлай Таныша ҡатын-Ҡыҙ\nනිදහස් ආලය මිනිසුන් සමඟ කලාපයේ, රුසියාව\nрулетка менән бушлай телефон ч ч танышты ҡыҙы менән бушлай таныша видео чат ҡыҙ менән сикләү видеочивать ч онлайн без рулетка башҡа сикләүҙәр теркәү бушлай булғас видеочивать скайп аша танышып видео православие танышты таныш булмаған теркәлгән видео онлайн 24 ч рулетка


Интернет селтәрҙәрендә Өфөнөң Кувыкин урамында теркәлгән юл-транспорт фажиғәһе төшөрөлгән видеояҙма барлыҡҡа килде\nХәтерегеҙгә төшөрәбеҙ, 19 мартта теркәлгән аварияла 77 йәшлек йәйәүле вафат булды. Яҙманан күренеүенсә, бишенсе модель Ваз автомобиле светофор аша үтергә йыйынған халыҡ араһына барып инеп оло йәштәге ҡатынды бәрҙерә. Һөҙөмтәлә йәйәүле башы менән асфальтҡа һуғылып һәләк була. Ғәйепләнеүсе 31 йәшлек водитель авария урынын ташлап ҡасырға маташа. Ҡулға алынған ирҙең тилерткес матдәләр тәьҫирендә булыуы асыҡлана.


Хушлашҡанда бала саҡ менән\n29 Май 2018, 00:58\nҺуңғы ҡыңғырау байрамының тирә-яҡ тәбиғәттең яңырып, ап-аҡ сәскәләргә күмелгән илаһи мәлендә үткәрелеүе лә юҡҡа түгелдер. Сөнки нәҡ ошо мәл менән ауаздаш та инде йәшлек миҙгеле. Әле яңыраҡ ҡына кескәй ҡулдарынан етәкләп беренсе класҡа алып килгән ул –ҡыҙҙарыбыҙ бөгөн үҙ аллы тормош юлына аяҡ баҫырға тора. Ун бер йыл ғүмерең күҙ асып йомған арала үтеп тә киткән.\nҺуңғы ҡыңғырау байрамының тирә-яҡ тәбиғәттең яңырып, ап-аҡ сәскәләргә күмелгән илаһи мәлендә үткәрелеүе лә юҡҡа түгелдер. Сөнки нәҡ ошо мәл менән ауаздаш та инде йәшлек миҙгеле.\nӘле яңыраҡ ҡына кескәй ҡулдарынан етәкләп беренсе класҡа алып килгән ул –ҡыҙҙарыбыҙ бөгөн үҙ аллы тормош юлына аяҡ баҫырға тора. Ун бер йыл ғүмерең күҙ асып йомған арала үтеп тә киткән.\nРайон мәктәптәрен быйыл 563 бала тамамлай, шуларҙың 161-е – 11-се класс уҡыусылары. Мораҡ башҡорт гимназияһы иһә 11-ҙе тамамлаған 55 баланы оло юлға оҙата.\nМатур йолаға әүерелгән һуңғы ҡыңғырау тантанаһы Мораҡ башҡорт гимназияһында ла юғары кимәлдә үтте. Сығарылыш класс уҡыусыларын район хакимиәте башлығы исеменән хакимиәттең спорт, йәштәр һәм бәлиғ булмағандар эштәре буйынса бүлеге начальнигы Илнур Сәйфуллин тәбрикләне. Мәктәп директоры Рәзилә Хисмәтуллина, ата-әсәләр исеменән комитет ағзалары Айгөл Арыҫланбәкова, Айгөл Баязитова ла балаларға нәсихәт һүҙҙәрен еткерҙе. Бала саҡ менән хушлашыуҙы символик рәүештә һынландырған сәңгелдәк эленгән шарҙы һауаға осороу ҙа күңелде тулҡынландырҙы. Оло тормош юлына баҫырға торған ағай-апайҙарын 2028 йылда ғына мәктәпте тамамлаясаҡ беренселәр ҙә ҡотланы, апай-ағайҙары уларға матур китаптар бүләк итте.\nМәктәп менән хушлашыу һәр ваҡыт моңһоу күренеш. Сығарылыш класс уҡыусылары ла үҙ сиратында төплө белем, матур тәрбиә биргән уҡытыусыларына рәхмәт һүҙҙәрен еткерҙе, бала саҡтың һуңғы вальсында әйләнде.\nМәктәп партаһы артынан торһалар ҙа, Берҙәм дәүләт имтиханынан тыш тормош партаһы артында әллә күпме имтихандар көтә әле балаларҙы.\nОшо оло юлда баҙап ҡалмай уҡытыусылары биргән белемде, тәрбиәне оҫта файҙаланып, үҙҙәре теләгән уҡыу йортона инеп, үҙҙәре теләгән һөнәр эйәләре булып, тормошта үҙ урындарын табып тыуған республикабыҙ мәнфәғәтенә фиҙаҡәр хеҙмәт итерлек лайыҡлы уҙамандар булырға насип булһын уларға.\nБӨТӘ ФОТОЛАРҘЫ ҠАРАРҒА\nГөлгаз СӘЙЕТБАТТАЛОВА фотолары.


Афғанда икәнен ата-әсәһе белмәгән » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Шәхестәр » Афғанда икәнен ата-әсәһе белмәгән\nАфғанда икәнен ата-әсәһе белмәгән 07.04.2017 // Шәхестәр\nӘсәһе Мәүлиә малсылыҡта, икмәкханала эшләй. Уларҙың татыу, эшһөйәр ғаиләһендә биш бала үҫә: өс малай, ике ҡыҙ. Хөкүмәт эшенә мөкиббән бирелгән ғаилә башлығының балалары эшкә уңған, изге күңелле булып үҫә. Донъя мәшәҡәттәре гел уларҙың иңенә төшә. Егеттәрҙең өсөһө лә армия хеҙмәтендә була. Сәғиттәре – сик буйы һаҡсыһы булып Ҡаҙағстанда, өсөнсө улдары Марат Свердловскиҙа ракета ғәскәрҙәренең хәрби часында изге бурысын үтәй. Атай менән әсәйҙе ҡыуандырып, хеҙмәт иткән ерҙәренән Рәхмәт хаттары килеп тора.\nӘ Фәриткә интернациональ бурыс үтәргә насип була. Ул, Ҡолойҙа урта белем алғас та, Троицк ҡалаһындағы ветеринария техникумына уҡырға инә. Мәктәп һәм студент йылдарында спорттың төрлө төрҙәре менән әүҙем шөғөлләнеп, призлы урындар яулай, хатта йүгереү буйынса спорт мастерлығына кандидатлыҡ нормативын үтәй.\nИкенсе курста уҡып йөрөгән егетте 1984 йылдың көҙөндә армия хеҙмәтенә алалар. Пржевальский ҡалаһында сик буйы һаҡсылары ғәскәрендә хәрби хеҙмәтен башлай. Тиҙҙән иң әүҙем егеттәрҙе һайлап, сержант мәктәбенә уҡырға ебәрәләр. Алты ай белем алғандан һуң, кесе сержант званиеһындағы утыҙ егетте, Мургаб сик буйы отряды төркөмөнә тәғәйенләп, Афғанстанға оҙаталар. Уларҙы Файзабад эргәһендәге Голхана хәрби гарнизонына вертолеттар менән килтерәләр. Егеттәр шунда ун көнлөк карантинда була, йәғни климат шарттарына күнегә. Артабан уҡсылар подразделениеһында хеҙмәтен дауам итәләр. Фәрит үҙе менән бергә уҡыған спорт мастерлығына кандидаттар – боксер Дмитрий Клявин, баскетболсы Вадим Севков, ишкәксе Игорь Федяев менән бер заставала 2490-сы хәрби часҡа эләгә.\n– Беҙҙә күберәк Силәбе өлкәһе егеттәре булды. Башҡортостандан өс егет ине, шуларҙың береһе 1966 йылғы Эмиль Сиражетдинов (һүрәттә аҫҡы рәттә уңдан беренсе) менән дуҫ булдыҡ. Изге күңелле, ярҙамсыл егет ине ул. Тик шуныһы үкенесле: уның адресы һәм телефон номеры яҙылған блокнотым юғалды. Интернет аша социаль селтәрҙәрҙән күпме эҙләһәм дә, үҙен таба алманым, – ти сәстәренә сал төшә башлаған ир-уҙаман. – Ҡайһы саҡта Афғанстанда үткән йәшлек, сыҙамлылыҡҡа һынау йылдарын иҫкә төшөрөп, осрашып һөйләшке килә лә ул...\nШулай булыр ҙа шул, айырылышҡандарына утыҙ йылдан ашыу ғүмер үтеп киткән бит.\nБүлексә командиры Фәрит Сабит улын тәүҙә төрлө артылыштарға йөрөтәләр, һуңынан 94-се үткәүелдә (Файзабад тарлауығында) төпләнәләр. Артылышҡа тәүге тапҡыр күтәрелеү айырыуса оло тәьҫораттар ҡалдырған. Ун ике сәғәт тау-таш аша юғарыға күтәреләләр, ҡулдарында автомат, пулемет һәм башҡа ҡорал. Ете кешегә ике пулемет, биштәрҙәрендә ун көнгә иҫәпләнгән ҡоро паек. Килеп еткәс тә таштан өйөлгән окоптар аша үтеп, ер аҫтында ҡаҙып эшләнгән землянкаларға инәләр, хас та киноларҙа күргән 1941 йылғы һуғыштағы кеүек.\n“Шул саҡ бөтәбеҙҙең дә йөҙө, моғайын, етдиләнгәндер. Күңелгә ауыр шом ятты”, – тип хәтерләй Фәхретдинов. Телефон, электр яҡтыһы юҡ, хәбәрләшеү тик окоптар аша ғына. Ҡайһы ваҡытта ун көн урынына ун биш-егерме көн дә үтеп китә. Бындай ваҡытта аҙыҡтары бөтөп, асыҡҡан саҡтары байтаҡ була. Уларға каскаларында паектарын иҙеп, цинк йәшниктәрҙә ҡамыр әҙерләп, йәймә бешереп ашарға ла тура килә.\nЕгеттәр тәүге ике-өс айҙы бик ауыр үткәрә. Бигерәк тә һәр тауыш уларҙы һағайта, ҡарауылда тороу бигерәк етди була. “Стариктар” тәртипте ҡаты ҡуя уларға. Бер аҙҙан өйрәнәләр, күҙҙәре томандан асылғандай була. Тау башында афған халҡы мәк, бойҙай үҫтерә. Ялан тулы мәк сәскәһенең матурлығын күреп иҫтәре китә. Бойҙайҙы күҙ буяу өсөн генә үҫтергәндәрен аңлайҙар, ни өсөн тигәндә уларҙың төп килем сығанағы мәк бит. Махсус эшләнгән арыҡтарҙан аҡҡан һыу менән сәсеүлектәрен һуғаралар, ерҙе ағас һуҡа менән һөрәләр, бөтә булған баҫыу эше ҡул көсө менән атҡарыла. Мал да аҫрайҙар. “Афған халҡының, үҙе ас булһа ла, магнитофон аҫып, музыка тыңлап йәшәүенә беҙ аптырай инек”, – ти ул.\n– Көндөҙ һин дә мин һөйләшеп, дуҫ булып йөрөгән ҡышлаҡ халҡы төндә дошманға әүерелә. Ун ике йәше тулыр-тулмаҫ үҫмерҙәрҙең һинең күҙеңә тура ҡарап тороп тоҫҡап атыуын күреү үҙе үк ҡот осҡос хәл бит! – ти яугир.\nӘгәр ҙә мәк үҫтергәнен белеп ҡалһалар, улар өсөн оло ҡайғы. Наркоманияға ҡаршы көрәшкән комиссия ағзалары бындай ваҡытта оҙон таяҡтар тотоп, күмәкләп мәк сәсеүлектәрен һуҡҡылап юҡҡа сығара, мөмкин урындарҙа трактор менән һөрәләр. Бындай саҡта плантацияларын һаҡлау өсөн бигерәк тә ҡатын-ҡыҙ, бала-саға уларҙың таяҡтары аҫтына илап ырғый. Интернациональ бурыстарын үтәгән егеттәрҙә был хәлдәрҙең шаһиты булыу үҙе үк ауыр тойғо ҡалдыра.\nФәриттәр һаҡлаған урын Афғанстан, Пакистан һәм Тажикстандан килгән юлдарҙың киҫелешкән тармағына тура килә. Был илдәрҙән төрлө йөк ташыйҙар, тыныс урындан кәрәсин, аҙыҡ-түлек менән бер рәттән күберәк наркотик, ҡорал алып сығырға тырышалар, әммә сик буйы һаҡсыларының күҙе үткер.\nБелеүебеҙсә, Афғанстан – үҙе бер төпкөлдә, ә Файзабад – Бадахшан провинцияһының баш ҡалаһы – төпкөлдөң иң алыҫ ерендә. Ул эре ҡалаларҙан иҫәпләнә, әммә, яҡшы юлдарҙың аҙ булыуы сәбәпле, ҡала изоляцияланған тип әйтергә лә була. Шулай булыуға ҡарамаҫтан, гөрләп торған ике баҙары бар. “Файзабад” һүҙен беҙҙеңсәгә тәржемә итһәң, Аллаһ Тәғәләнең шәфҡәтен, фатихаһын алған йомарт торлаҡ тигәнде аңлата икән. Ҡала Афғанстандың төньяҡ өлөшөндә, Кокча йылғаһының уң яғында, иҫ китмәле матур ерҙә урынлашҡан...\nФәрит Сабит улынан “климаты, тәбиғәте нисек ине?” тип һорауыма ул:\n– Юғарыла – көҙ, аҫта – йәй. Иң күп үҫкәне грек сәтләүеге. Сәтләүек, сейә ашап рәхәтләндек, – тине, көлөп.\n– Тиф ауырыуы кеүек осраҡтар ҙа булғандыр?\n– Беҙҙә тиф булманы. Шулай ҙа бер саҡ паратифтан үлгән мал емтеген төнөн арыҡҡа һалып киткәйнеләр, белеп ҡалдыҡ. Аҫтағы боҫҡонда ағыуланған арыҡтан һыу эсеп, ике һалдаттың ғүмере өҙөлдө.\nЕгеттәр өсөн иң ҡурҡынысы схрондар (ике кеше генә һыйырлыҡ таш араһында ҡоролған боҫҡон) эшләп, йәшенеп ятҡан дошмандар була. Уйламағанда уларҙың ҡурғаш ямғырына эләгеү ихтималлығы көслө. Уларҙы юҡҡа сығарыу һалдаттарға оло мәшәҡәт тыуҙыра.\nҺуңынан Фәрит Сабит улы хеҙмәт иткән застава Ярим ҡышлағын алғас, шуның эргәһендә тупланалар.\n“Һеҙҙең арала дошман пуляһынан һәләк булыусылар күп инеме?” тигән һорауыма ул былай тип яуап бирҙе:\n– Хоҙай беҙҙе ундай фажиғәнән һаҡланы, әммә яраланыусылар булды. Бер егет һыуға тип киткән еренән зым-зыя юғалды, фуражкаһы ғына ятып ҡалғайны...\nӘ тарихи яҙмаларға ҡараһаң, Ҡара ҡышлағы эргәһендә 1980 йылдың 11–30 майында мөжәһиттәр менән ҡан ҡойошта ун һигеҙ йәше яңы тулған 31 егет һәләк була, 25-е яралана, 21-е ҡаты яраларҙан һәләк була. Шаеста ҡышлағы янында шул уҡ йылдың 3 авгусында 49 һалдаттың ғүмере өҙөлә, 48-е яралана. 1984 йылдың апрелендә Хазара тарлауығында 80 совет һалдаты мәңгелеккә күҙҙәрен йомһа, Сангам ҡышлағында, Маравар ротаһынан ҡурғаулау алышында 31 һалдат башын һала. Зардевский тарлауығындағы Афридж ҡышлағы эргәһендә 1985 йылдың 22 ноябрендә 19 егет һәләк була. 1986 йылдың 4 – 20 апрелендә Джавара базаһы өсөн барған ҡан ҡойошта, Даригар тауында 80 кешенән 63 һалдаттың мәйете Тыуған иленә цинк табутта ҡайта.\nҮлем осрағы булмаһа ла, Фәрит Сабит улын һәм уның хеҙмәттәштәрен һәр минут әжәл һағалай. Шулай булыуға ҡарамаҫтан, Фәхретдинов яңынан ике йылға ҡалырға рапорт яҙа, ләкин Афғанстанда хеҙмәт иткәнен ата-әсәһе белмәй.\nДуҫтары уны ҡайтырға өгөтләй. 1986 йылдың ноябрь башында Голхананан “Урал” машиналарына тейәлеп, Советтар Союзына сығалар. Фәрит Сабит улы өлкән сержант званиеһында имен-аман тыуған өйөнөң ишеген аса. Ул I һәм II дәрәжә ”Сик буйы ғәскәрҙәре отличнигы” билдәһе, “Яугир-интернационалисҡа рәхмәтле афған халҡынан”, “Яугир-интернационалисҡа” һәм башҡа юбилей миҙалдары менән наградлана.\nХеҙмәттән һуң техникумда уҡыуын тамамлап, 1988 йылда мал табибы дипломын ала. Уҡыуҙан һуң тыуған ауылында, һуңынан Березовка бүлексәһендә бригадир булып эшләй.\nТормош һуҡмаҡтары Фәрит Сабит улын 1992 йылда Учалы районының Сәфәр ауылына алып килә. Бында мөхәббәтен осрата, Гөлфирә менән өс бала тәрбиәләп үҫтерәләр. Өлкән ҡыҙҙары Эльвира яңы ғына кейәүгә сыҡты, уртансылары Регина һәм Радик мәктәптә белем ала.\nФәрит Сабит улы Сәфәр ветеринария участкаһы мөдире булып эшләүен дауам итә. Ул, ауыл китапханаһы ҡарамағында ойошторолған “Патриот” клубы ағзаһы булараҡ, уҡыусылар менән йыш осрашып, хәрби-патриотик темаларға әңгәмә үткәреп, сығыш яһап тора.\nРайон: Учалы районы, Сәфәр ауылы.


Киләсәк беҙҙең ҡулда\n27 Август 2018, 12:12\nБашҡортостанда республика парламентына депутаттар һайлау үтәсәк 9 сентябрҙә республика халҡына һайлау участкаларына барып, Башҡортостан Республикаһы Дәүләт Йыйылышы — Ҡоролтайға депутаттар һайлау бурысы тора. Рөстәм ХӘМИТОВ, Башҡортостан Республикаһы Башлығы:— Республиканың Дәүләт Йыйылышы — Ҡоролтайға депутаттар һайлау быйылғы көҙҙөң мөһим сәйәси ваҡиғаһы буласаҡ. Ғәҙәттә, һайлау кампаниялары юғары көнәркәшлек шарттарында үтә.\nРеспубликаның Дәүләт Йыйылышы дәүләт власының юғары закондар сығарыу (вәкәләтле) органы иҫәпләнә, ул 110 депутаттан тора. Беренсе саҡырылыш парламенты 1995 йылда эшмәкәрлеген башлай. Дәүләт Йыйылышы депутаты булып 21 йәше тулған Рәсәй Федерацияһы граждандары һайлана ала. Ҡоролтайға һайлау йәшерен тауыш биреү шарттарында дөйөм тигеҙ һайлау хоҡуғы нигеҙендә үткәрелә. Депутаттарҙың статусы федераль закондар, Башҡортостан Республикаһы Конституцияһы һәм закондары тарафынан билдәләнә. Әгәр депутаттар корпусының өстән ике өлөшө һайланһа, Дәүләт Йыйылышы — Ҡоролтай хоҡуҡи көскә эйә тип һанала. Республика парламенты биш йылға һайлана. 19 депутат даими эш урыны булараҡ мандат биләй, ҡал- ғандары үҙенең һөнәри эшмәкәрлеген дауам итеп, ултырыштарға килеп йөрөй.\nДепутаттарҙың яртыһы — партия исемлеге, икенсе яртыһы бер мандатлы округтар буйынса һайлана. Йәғни, һайлау участкаларында граждандар ике бюллетень аласаҡ: береһендә — партиялар исемлеге, икенсеһендә депутаттарҙың фамилияһы буласаҡ. Быйылғы һайлауҙа алты партия теркәлгән: «Берҙәм Рәсәй», «КПРФ», «ЛДПР», «Ғәҙел Рәсәй», «Рәсәй патриоттары», «Йәшелдәр» экологик партияһы. Бер мандатлы округтарға килгәндә, бөтә республика 55 округка бүленгән. Уларҙың һәр береһенән кандидаттар шәхсән күрһәтелә. Округ буйынса иң күп тауыш йыйыусы депутат мандатына эйә була.\nБыйыл төбәк кимәлендәге һайлау-ҙарҙа тауыш биреү көнөндә теркәү урынында була алмаған граждандар өсөн тәүге тапҡыр «Мобиль һайлаусы» технологияһы индерелә.\nБР Үҙәк һайлау комиссияһы был башланғыстың асылын аңлатты.\nҺайлау көнөндә булған урында тауыш биреү кемдәр өсөн көнүҙәк?\nТәү сиратта, республиканың бер төбәгендә теркәлеп, икенсе ерҙә йәшәүселәр, эшләүселәр, шулай уҡ командировкала, алыҫ сәфәрҙә, ялда булыусылар өсөн.\nБашҡортостан Республикаһының алтынсы саҡырылыш Дәүләт Йыйылышы — Ҡоролтай депутаттарын һайлауҙа «Мобиль һайлаусы» системаһын ҡулланыуҙың үҙенсәлектәре нимәлә?\nБашҡортостан Республикаһының алтынсы саҡырылыш Дәүләт Йыйылышы — Ҡоролтай депутаттарын һайлауҙа «Мобиль һайлаусы» системаһы Башҡортостан Республикаһы биләмәһендә генә ҡулланыла. Әгәр граждан һайлау көнөндә — 2018 йылдың 9 сентябрендә республиканан ситтә булһа, ул тауыш бирә алмай. Әгәр инде һайлаусы республиканан ситкә китмәһә, әммә үҙенең участкаһына бара алмаһа, Башҡортостан биләмәһендәге теләһә ҡайһы һайлау участкаһына теркәлеп, кандидаттар исемлеген раҫлаған алты партияның береһе өсөн тауыш бирә ала. Ә депутатлыҡҡа айырым кандидат өсөн тауыш биреү үҙ округың биләмәһендә генә мөмкин (һайлаусы йәшәү һәм теркәү урынында булмаған хәлдә лә, үҙ һайлау округында ғына тауыш бирә ала).\nТеркәүҙән төшөрөү танытмаһы алырға кәрәкме?\nЭлек һайлау көнөндә теркәү урынында булмаған граждандар теркәүҙән төшөрөү танытмаһы алырға тейеш ине, хәҙер был мөһим түгел. «Мобиль һайлаусы» системаһы ҡағиҙәләренә ярашлы, граждан һайлау көнөндә буласаҡ урынындағы исемлеккә индереүҙе һорап, алдан ғариза яҙырға тейеш. Ғариза түбәндәге пункттарҙың береһенә тапшырыла:\n— 2018 йылдың 25 июленән 5 сентябренә тиклем — Башҡортостан Республикаһының теләһә ҡайһы территориаль һайлау комиссияһына йәки күп функциялы үҙәктең дәүләт һәм муниципаль хеҙмәттәр күрһәтеү бүлегенә;\n— 2018 йылдың 29 авгусынан 5 сентябренә тиклем — Башҡортостан Республикаһының теләһә ҡайһы участка һайлау комиссияһына.\nҒаризала граждан үҙе тауыш бирәсәк һайлау участкаһын күрһәтергә тейеш.\nӘгәр ғариза бирергә теләһәгеҙ, нимә эшләргә?\nРәсәй Федерацияһы гражданы булыуығыҙҙы раҫлаусы документ, йәғни паспортығыҙ менән иң яҡын урынлаш-ҡан территориаль йәки участка һайлау комиссияһына, йә иһә күп функциялы үҙәккә мөрәжәғәт итергә кәрәк. Ғаризаны ҡабул иткәс, һайлаусыға йыртып алынмалы талон бирелә, унда 9 сентябрҙә тауыш биреү мөмкин буласаҡ һайлау участкаһының һаны һәм адресы күрһәтелә. Ғаризаны бер генә тапҡыр бирергә мөмкин. Әгәр граждан бер нисә ғариза яҙһа, уның иң беренсеһе генә ғәмәлгә яраҡлы була, ҡалғандары иҫәпкә алынмай. «Дәүләт хеҙмәттәре» интернет-порталы аша онлайн режимда ғариза биреү мөмкинлеге лә бар. Әгәр һайлаусы порталда теркәлгән булһа, ул биргән мәғлүмәттәрҙе тикшереү өсөн бер нисә секунд ҡына ваҡыт талап ителә.\nҒариза ҡабул итеү пункттарының эш ваҡыты\nТерриториаль һайлау комиссиялары 2018 йылдың 25 июленән 5 сентябренә тиклем эш көндәрендә — 14.00-20.00, ял һәм байрам көндәрендә 10.00-14.00 сәғәттәрҙә һайлаусыларҙы ҡабул итә. Участка һайлау комиссиялары 29 августан 5 сентябргә тиклем эш көндәрендә — 16.00-20.00, ял һәм байрам көндәрендә 10.00-14.00 сәғәттәрҙә эшләй. Күп функциялы үҙәктәрҙәге пункттар учреждениеның эш ваҡытына ярашлы хеҙмәттәр күрһәтә.\nРеспубликаның икенсе ҡала-районында урынлашҡан участка тураһында мәғлүмәттәрҙе ҡайҙан белергә?\nҮҙегеҙ өсөн уңайлы тауыш биреү участкаһын Рәсәй Үҙәк һайлау комиссияһы сайтының (cikrf.ru) «Һайлаусылар» бүлегендә табырға мөмкин. Бының өсөн «Үҙеңдең һайлау участкаңды тап» махсус сервисын ҡулланып, йәшәү урыны адресын йәки участканың һанын күрһәтергә кәрәк. Шулай уҡ был эштә «Һайлау участкаларының интерактив картаһы» ла ярҙамға килә ала.\nРәсәй Үҙәк һайлау комиссияһының мәғлүмәт-белешмә үҙәге телефонына шылтыратырға мөмкин: 8-800-222-11-83. Бынан тыш, Башҡортостан Республикаһы Үҙәк һайлау комиссияһының «ҡыҙыу линияһы» телефонына (8-800-347-54-54) мөрәжәғәт итеп, «Мобиль һайлаусы» системаһының эшмәкәрлегенә ҡағылышлы аңлатмалар алырға була. Ике телефонға ла шылтыратыуҙар бушлай.\nХәлдәр үҙгәреп китһә, мәҫәлән, ғариза биреп тә, командировка кисектерелһә, нимә эшләргә? Яңы урынға барып етмәгәнһең, ә үҙ участкаңдан һине «һыҙып» өлгөргәндәр...\nБындай осраҡта һайлау көнөндә һәр кем үҙ участкаһына килә ала. Әммә тауыш биреү бер аҙ ҡатмарлашасаҡ: бының өсөн тейешле тикшереү үтергә кәрәк буласаҡ. Һайлаусының алдан планлаштырған, йәғни ғаризала күрһәтелгән участкала тауыш бирмәүе раҫланған осраҡта ғына уға үҙ биләмәһендә гражданлыҡ бурысын үтәргә рөхсәт итәсәктәр. Участка һайлау комиссияһы быны һайлаусы мөрәжәғәт иткәндән алып ике сәғәт эсендә эшләргә бурыслы.\n5 сентябргә тиклем ғариза яҙып өлгөрмәһәң йәки 5 сентябрҙән һуң командировкаға барыу зарурлығы тыуһа, нимә эшләргә?\n6 һәм 7 сентябрҙә — 16.00-20.00, 8 сентябрҙә 9.00-13.00 сәғәттәрҙә теркәү урыны буйынса участка һайлау комиссияһына килеп, тауыш биреү көнөндә буласаҡ урындың һайлаусылары исемлегенә индереүҙе һорап махсус ғариза яҙырға кәрәк буласаҡ. Төрлө мутлашыуҙарға юл ҡуймау өсөн бындай ғаризаларға һаҡлау билдәһе — марка ҡуйылған.\nӘгәр һайлаусы өйөнән сығып йөрөй алмаһа\nБыл осраҡта граждан йәшәгән урыны буйынса һайлауҙа ҡатнашасағы хаҡында территориаль йәки участка һайлау комиссияһына телдән йәки яҙма рәүештә хәбәр итә, быны социаль хеҙмәткәр ҙә башҡара ала. Участка һайлау комиссияһы уның өйөнә килеп, ғариза яҙҙырта. Ошонда уҡ һайлау участкаһына бармай, өйҙә тауыш биреү хаҡында белдерергә кәрәк. Һайлау көнөндә физик мөмкинлеге сикләнгән гражданға күсмә йәшник менән комиссия вәкилдәре киләсәк.\nТеркәүе булмаған һайлаусылар нимә эшләргә тейеш?\nУндайҙар өсөн Өфө ҡалаһында 119-сы һайлау участкаһы эшләйәсәк. Адресы: Посадская урамы, 26.\nРеспубликала 3 050 303 һайлаусы теркәлгән


Башҡортостан делегацияһы Татарстандың Аҡтаныш районында Тимер һәм Илдархан Мутиндар һәйкәлдәренә сәскәләр һалды\nБашҡортостан Республикаһы Дәүләт Йыйылышы – Ҡоролтай Рәйесе Константин Толкачев етәкселегендәге Башҡортостан делегацияһы Татарстандың Аҡтаныш районында Тимер һәм Илдархан Мутиндар һәйкәлдәренә сәскәләр һалды.\nТимер Мутин – 1757 йылда прусс короле Фридрих II ғәскәрҙәренә ҡаршы көрәшкән башҡорт полкы командирҙарының береһе. Артабан ул императрица Елизавета Петровнаға башҡорт халҡының хоҡуҡтарын яҡлау хаҡында ғариза биреүсе башҡорт делегацияһын етәкләй. Илдархан Мутин – Башҡортостанға нигеҙ һалыусыларҙың береһе, 1917 йылда Башҡорт үҙәк шуроһының алты ағзаһы составына инә һәм шунда уҡ Бәләкәй Ҡоролтай составына һайлана. 1919 йылдың мартында Башҡорт хөкүмәте менән Рәсәй араһында килешеүгә ҡул ҡуйылғандан һуң Илдархан Мутин хәрби комиссар булып эшләй.\n– Башҡортостан Республикаһының 100 йыллығында башҡорт автономияһына, хәҙерге Башҡортостандың сәйәсәтенә һәм иҡтисадына нигеҙ һалыусыларҙы иҫкә алыу икеләтә көнүҙәк, – тип комментарий бирҙе Константин Толкачев. – Илдархан Мутин һәм уның кеүек арҙаҡлы шәхестәребеҙҙе йәш быуын белергә тейеш.


Капиталь ремонт өсөн иғәнәләрҙе 29 октябрҙән алып түләргә мөмкин\nРеспубликаның төбәк операторы фонды менән Һаҡлыҡ банкы араһындағы килешеүгә 23 октябрҙә ҡул ҡуйылған. Әлегә иғәнәләр комиссия менән ҡабул ителә, әммә был ваҡытлыса. 29 октябрҙән Һаҡлыҡ банкы бүлексәләрендә капиталь ремонт өсөн өҫтәмә иғәнәләрһеҙ түләргә мөмкин.\nАзамат Хисаметдинов, «Башҡортостан республикаһының төбәк операторы» фондының матбуғат хеҙмәте белгесе: «Пенсионерҙар борсолмаһын. Бер ниндәй ҙә штрафтар һәм пенялар булмаясаҡ. 29-на тиклем банкка бармаҫҡа ла мөмкин. Һуңынан инде комиссияһыҙ түләргә була».